3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

ลักษณะบริการของกลุ่มบริษัทสามารถแบ่งออกได้เป็น 3 ส่วนใหญ่ดังนี้

  3.1.1 ธุรกิจโรงแรมของบริษัท และบริษัทย่อย

-   โรงแรมดุสิตธานี มีการให้บริการดังนี้

  การให้บริการด้านห้องพัก

  โรงแรมดุสิตธานี มีห้องพักสำหรับขายจำนวน 517 ห้อง แบ่งเป็นดังนี้

  --------------------------------------------- -------------------------
                                                จำนวน (ห้อง)

  Superior Rooms                                232

  Deluxe Rooms                                  30

  Dusit Corner Rooms                            37

  Dusit Club Rooms                              83

  Dusit Grand Rooms                             98

  Landmark Rooms                                7

  1 and 2 Bedroom Suites                        28

  Princess Suite                                1

  Majesty Suite                                 1
  --------------------------------------------- -------------------------

  การให้บริการอาหารและเครื่องดื่ม

  โรงแรมมีภัตตาคารจำหน่ายอาหารไทยและอาหารต่างประเทศ บาร์
  ค็อกเทลเลาจน์และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  The Pavilion                                  140

  D’ Sens Restaurant (replacing Tiara)          111

  The Mayflower                                 116

  il Cielo ( replacing Chinatown)               116

  Benjarong Restaurant                          84

  Benjarong Terrace                             35

  Thien Duong                                   80

  Gourmet Corner                                30

  Hamilton’s Steak House                        52

  Lobby Lounge                                  76

  My Bar (Bubble new concept)                   60

  D’ Sens Bar (replacing Tiara Bar)             50

  Poolside                                      70
  --------------------------------------------- -------------------------

-   ห้องจัดเลี้ยงและห้องสัมมนา

  --------------------------------------------- -------------------------
                                                ขนาดความจุ (คน)

  ห้องนภาลัยบอลรูม                                 1,200

  ห้องดุสิตธานีฮอลล์                                 400

  ห้องศาลาแดง                                    90-100

  ห้องสีลม                                        70

  ห้องลุมพินี                                       50

  Library                                       50
  --------------------------------------------- -------------------------

-   ห้องประชุม

  ------------------------------------- ---------------------------------
                                        แบบ Banquet / แบบ Conference /
                                        แบบ Board Room

  Board Room 1                          16

  Board Room 2                          10

  Board Room 3                          12
  ------------------------------------- ---------------------------------

-   แบบอื่นๆ แบ่งเป็น 7 แบบ เช่น Theatre Style, Classroom Style, Cocktail
    Style, Buffet Style, Banquet Style, U- Style และ Conference ทั้งหมดมี 3
    ห้อง แต่ละห้องมีขนาดความจุต่างกัน ดังนี้

  (หน่วย : คน)

+------------+------+--------+------+-----+------+-------+---------+
| STYLE      | The  | Cla    | Cock | Buf | Ban  | U-    | Con     |
|            | atre | ssroom | tail | fet | quet | Shape | ference |
+------------+------+--------+------+-----+------+-------+---------+
| Meeting    | 63   | 36     | 40   | 40  | 60   | 24    | 28      |
| Room1      |      |        |      |     |      |       |         |
+------------+------+--------+------+-----+------+-------+---------+
| Meeting    | 54   | 24     | 30   | 30  | 40   | 16    | 20      |
| Room2      |      |        |      |     |      |       |         |
+------------+------+--------+------+-----+------+-------+---------+
| Meeting    | 54   | 24     | 30   | 30  | 40   | 16    | 20      |
| Room3      |      |        |      |     |      |       |         |
+------------+------+--------+------+-----+------+-------+---------+

  การให้บริการด้านอื่นๆ

-   สระว่ายน้ำ และศูนย์บริหารร่างกาย ประกอบด้วย ห้องออกกำลังกาย กอล์ฟ ห้องอบไอน้ำ
    และห้องสปา

-   ร้านค้าย่อยขายสินค้าพื้นเมืองและของที่ระลึกต่างๆ เช่น เครื่องประดับ ร้านเสื้อผ้า
    ร้านดอกไม้ และร้านขายยาภายในโรงแรม

-   ร้านขายขนมเบเกอรี่ ชื่อ “Gourmet Corner”

-   บริการอื่นๆ เช่น บริการสำรองที่นั่ง บริการรถ Limousine ระหว่างโรงแรมและสนามบิน
    บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็กทารก
    บริการตัดผม บริการซักอบรีด รับส่งไปรษณีย์ โทรศัพท์ ฯลฯ

  ลักษณะของลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
  มีการจัดประชุมสัมมนาทั้งบริษัทในประเทศไทยและการจัดประชุมนานาชาติ
  ส่วนใหญ่ลูกค้านักท่องเที่ยวจะเดินทางมาในช่วงเดือนตุลาคม ถึง มีนาคม ซึ่งเป็นช่วง High
  Season ส่วนช่วงเดือนเมษายน-สิงหาคม เป็นช่วง Low Season
  จะมีนักท่องเที่ยวเดินทางมาน้อย

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมดุสิต รีสอร์ท พัทยา มีการให้บริการดังนี้

  การให้บริการด้านห้องพัก

  ปัจจุบัน โรงแรมดุสิตรีสอร์ท พัทยา มีห้องพักสำหรับขายจำนวน 457 ห้อง แบ่งออกเป็น

  --------------------------------------------- -------------------------
                                                จำนวน (ห้อง)

  ห้องพักธรรมดา (Superior)                        282

  ห้องคลับรูม (Club Room)                          89

  ห้องแกรนด์รูม (Grand Room)                       42

  ห้องชุด (Suites Floor 2)                        24

  ห้องชุด (Suites)                                20
  --------------------------------------------- -------------------------

  การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง
  เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  ---------------------------------------------- ------------------------
                                                 ขนาดความจุ (ที่นั่ง)

  The Peak                                       60

  The Bay                                        150

  Cascade Café                                   200

  Lobby Lounge                                   80
  ---------------------------------------------- ------------------------

-   ห้องจัดเลี้ยง และห้องจัดสัมมนา

  -----------------------------------------------------------------------
                                                ขนาดความจุ (ที่นั่ง)
  --------------------------------------------- -------------------------
  ห้องนภาลัยบอลรูม *                               1,500

  ห้องดุสิต 1                                      100

  ห้องดุสิต 2                                      70

  ห้องดุสิต 3                                      20

  ห้องดุสิต 4                                      20

  ห้องดุสิต 5                                      20

  ห้องดุสิต 6                                      20

  ห้องดุสิต 7                                      20

  ห้องดุสิต 8                                      20

  ห้องดุสิต 9                                      40

  ห้องดุสิต 10                                     20

  ห้องดุสิต 11                                     20

  ห้องดุสิต 12                                     20
  -----------------------------------------------------------------------

  หมายเหตุ : * สามารถแยกได้เป็น 1. ห้องนภาลัย A มีความจุ 400 คน

  2. ห้องนภาลัย B มีความจุ 200 คน

  3. ห้องนภาลัย C มีความจุ 200 คน

  4. ห้องนภาลัย D มีความจุ 200 คน

  5. ห้องนภาลัย E มีความจุ 200 คน

  การให้บริการด้านอื่นๆ

-   สนามเทนนิส สระว่ายน้ำ ห้องออกกำลังกาย ห้องสปา

-   บริการ Mini Bus (Sprinter) ระหว่างโรงแรมดุสิต รีสอร์ท พัทยาและโรงแรมดุสิตธานี

-   บริการเลี้ยงนอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
    บริการซักอบรีด รับส่งไปรษณีย์ พัสดุและโทรศัพท์ ฯลฯ

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมดุสิต รีสอร์ท หัวหิน (โรงแรมดุสิต รีสอร์ท และ โปโล คลับ) มีการให้บริการดังนี้

  การให้บริการด้านห้องพัก

  ปัจจุบัน โรงแรมดุสิต รีสอร์ท และโปโล คลับ มีห้องพักสำหรับขายจำนวน 300 ห้อง

  ----------------------------------------------------- -----------------
                                                        จำนวน (ห้อง)

  ห้องสแตนดาร์ด (Standard room) สามารถมองเห็นทะเลทุกห้อง     206

  ห้องสแตนดาร์ดวิวทะเล (Standard Sea facing)               26

  ห้องชั้นล่างมีทางออกสู่สนามและสระว่ายน้ำ                       33

  ห้องชุดแลนด์มาร์คสวีท (Landmark Suite)                     26

  ห้องชุดเอ็กเซ็คคูทีฟสวีท (Executive Suite)                   7

  ห้องชุด (Polo Suite)                                    1

  ห้องชุด (Princess Suite)                                1
  ----------------------------------------------------- -----------------

  การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง
  เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  Benjarong                                     170

  The Restaurant                                300

  Rim Ta lay                                    170

  San Marco                                     100

  Lobby Lounge                                  130

  Polo Bar                                      70
  --------------------------------------------- -------------------------

-   ห้องจัดเลี้ยง และห้องจัดสัมมนา

  --------------------------------------------- -------------------------
                                                ขนาดความจุ (คน)

  ห้องนภาลัย A                                    80

  ห้องนภาลัย B                                    130-300

  ห้องห้วยทราย                                    70-140

  ห้องบ่อฝ้าย                                      50-100

  รอยัลดุสิตแกรนด์บอลรูม                             500-1,200

  รอยัลดุสิตบอลรูม A                                300-800

  รอยัลดุสิตบอลรูม B                                140-500

  เขาหลวง                                       50-110

  เขาวัง                                         50-170

  เขาใหญ่                                        26
  --------------------------------------------- -------------------------

การให้บริการด้านอื่นๆ

-   ห้องออกกำลังกาย (Sauna , Fitness , Snooker , Table Tennis and Massage)
    สนามเทนนิส สระว่ายน้ำ ห้อง Squash สนามขี่ม้า กีฬาทางน้ำประเภทต่างๆ

-   ร้านค้าย่อยขาย สินค้าพื้นเมืองและของที่ระลึกต่างๆ เครื่องประดับ ร้านดอกไม้
    และร้านขายยาภายในโรงแรม

-   บริการเช่ารถ และ Mini Bus (Sprinter) ระหว่างโรงแรมดุสิตรีสอร์ท
    หัวหินและโรงแรมดุสิตธานี

-   บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
    ร้านเสริมสวย บริการซักอบรีด รับส่งไปรษณีย์ โทรเลข โทรศัพท์ในประเทศและต่างประเทศ
    ฯลฯ

  (ข้อมูลอัตราการเข้าพักของโรงแรมตามที่แสดงไว้ในส่วนที่ 2 หน้า 51)

-   โรงแรมดุสิต นิกโก้ มะนิลา มีการให้บริการดังนี้

  การให้บริการด้านห้องพัก

  ปัจจุบัน โรงแรมดุสิต นิกโก้ มะนิลา มีห้องพักสำหรับขายจำนวน 542 ห้อง แบ่งออกเป็น

  --------------------------------------------- -------------------------
                                                จำนวน (ห้อง)

  Deluxe Rooms (Twin, Double/King)              372

  Executive Club Rooms (Twin, Double/King)      111

  Landmark Rooms (Double/King)                  21

  Executive Suites (Twin, Double/King)          35

  Ambassador Suites                             2

  Presidential Suite                            1
  --------------------------------------------- -------------------------

การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเลาจน์ และห้องจัดเลี้ยง
  เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  ------------------------------------------- ---------------------------
                                              ขนาดความจุ (ที่นั่ง)

  Café                                        170

  Lobby Lounge                                112

  Benkay                                      123 คน ห้องพิเศษ 3 ห้อง

  IL Cielo                                    183

  Benjarong                                   104 คน ห้องพิเศษ 3 ห้อง

  Thien Duong                                 64

  Fiesta San Miguel                           ห้องอาหาร 100 คน, บาร์ 120 คน
                                              ห้องพิเศษ 66 คน
  ------------------------------------------- ---------------------------

-   ห้องจัดเลี้ยง และห้องจัดสัมมนา

+-------------------------------------------+--------------------------+
|                                           | ขนาดความจุ (ที่นั่ง)          |
+-------------------------------------------+--------------------------+
| Dusit Ballroom*                           | 750-1,200                |
+-------------------------------------------+--------------------------+
| Bougainvillea                             | 30-40                    |
+-------------------------------------------+--------------------------+
| Camella                                   | 50-60                    |
+-------------------------------------------+--------------------------+
| Dahlia                                    | 50-60                    |
|                                           |                          |
| Emilia                                    | 50-60                    |
|                                           |                          |
| Tanguile                                  | 40-70                    |
|                                           |                          |
| Asana                                     | 40-70                    |
|                                           |                          |
| Yakal                                     | 50-80                    |
+-------------------------------------------+--------------------------+
| Narra (Boardroom)                         | 30-50                    |
+-------------------------------------------+--------------------------+

  หมายเหตุ : * สามารถแยกได้เป็นห้อง Ballroom A, B และ C รวม 3 ห้อง
  ซึ่งมีความจุห้องละ 180-400 คน

  การให้บริการด้านอื่นๆ

-   สระว่ายน้ำ

-   ร้านค้าย่อยจำหน่ายสินค้าพื้นเมืองและของที่ระลึกต่างๆ เครื่องประดับ ร้านดอกไม้
    และร้านขายยาภายในโรงแรม

-   บริการเช่ารถ และรถ Limousine

-   บริการรับแลกเปลี่ยนเงินตราต่างประเทศ บริการซักอบรีด รับส่งไปรษณีย์ โทรเลข โทรศัพท์
    ฯลฯ

  (ข้อมูลอัตราการเข้าพักของโรงแรมตามที่แสดงไว้ใน หน้า 58)

-   โรงแรมรอยัล ปริ๊นเซส กรุงเทพ มีการให้บริการ ดังนี้

  การให้บริการด้านห้องพัก

  ปัจจุบัน โรงแรมรอยัล ปริ๊นเซส กรุงเทพ มีห้องพักสำหรับขาย 167 ห้อง แบ่งออกเป็น

  ---------------------------------------------- ------------------------
                                                 จำนวน (ห้อง)

  ห้องพักธรรมดา (Superior)                         55

  ห้องเดอลุกซ์ (Deluxe)                             107

  ห้องชุด (Suites)                                 5
  ---------------------------------------------- ------------------------

การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์และห้องจัดเลี้ยง
  เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  Princess Café                                 120

  The Empress (Chinese)                         180

  Piccolo (Italian)                             50

  Mikado (Japanese)                             100

  Lobby Lounge                                  40

  Pool Side Bar                                 38
  --------------------------------------------- -------------------------

-   ห้องจัดเลี้ยง และห้องจัดสัมมนา

  ------------------------------ -------------- ------------ -------------
                                 ขนาดความจุ (คน)              

                                 Class Room     Theater      U-Shape

  ห้องราชดำเนิน                    60-80          100-120      35

  ห้องหลานหลวง                    80-100         100-130      40

  ห้องวิมานทิพย์ 1                   10-20          20-30        20

  ห้องวิมานทิพย์ 2                   15-30          20-40        15

  ห้องศุภมิตร                       30-40          30-60        20-25
  ------------------------------ -------------- ------------ -------------

การให้บริการด้านอื่นๆ

-   สระว่ายน้ำ ห้องออกกำลังกาย

-   บริการนวดแผนโบราณ ร้านค้าย่อยจำหน่ายของที่ระลึกต่างๆ ศูนย์บริการธุรกิจ บริการ
    แลกเปลี่ยนเงินตราต่างประเทศ บริการซักรีด บริการโทรศัพท์ทั้งในและต่างประเทศ
    บริการไฮด์สปีดอินเตอร์เน็ตในห้องพัก

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมรอยัล ปริ๊นเซส ศรีนครินทร์ มีการให้บริการ ดังนี้

การให้บริการด้านห้องพัก

  ปัจจุบัน โรงแรมรอยัล ปริ๊นเซส ศรีนครินทร์ มีห้องพักสำหรับขายจำนวน 198 ห้อง แบ่งออกเป็น

  --------------------------------------------- -------------------------
                                                จำนวน (ห้อง)

  ห้องพักธรรมดา (Superior)                        36

  ห้องเดอลุกซ์ (Deluxe)                            107

  ห้องบิซิเนส (Business)                           36

  ห้องชุด (Junior Suite)                          14

  ห้องชุด (Executive Suite)                       5
  --------------------------------------------- -------------------------

การให้บริการอาหารและเครื่องดื่ม

  โรงแรมมีภัตตาคารอาหารไทยและอาหารต่างประเทศ บาร์ ค็อกเทลเล้านจ์ และห้องจัดเลี้ยง
  เพื่อให้บริการแก่ลูกค้าที่มาพัก และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  --------------------------------------------- -------------------------
                                                ขนาดความจุ (ที่นั่ง)

  Square One Restaurant                         150

  Chinese Restaurant                            100

  Miyuki                                        70

  Lobby Lounge                                  45
  --------------------------------------------- -------------------------

-   ห้องจัดเลี้ยง และห้องจัดสัมมนา

  ----------------------------------------------- -----------------------
                                                  ขนาดความจุ (คน)

  ห้องศรีนครินทร์ ฮอลล์                                400-600

  ห้องศรีนครินทร์ 1                                   200-350

  ห้องศรีนครินทร์ 2                                   100-200

  ห้องปริ๊นเซส 1                                     60-100

  ห้องปริ๊นเซส 2                                     60-100

  ห้องปริ๊นเซส 3                                     40-80

  ห้องบิซิเนส 1                                      6-10

  ห้องบิซิเนส 2                                      6-10
  ----------------------------------------------- -----------------------

  การให้บริการด้านอื่นๆ

-   สระว่ายน้ำ และศูนย์บริหารร่างกาย ศูนย์บริการธุรกิจ บริการนวดแผนโบราณ

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมรอยัล ปริ๊นเซส เชียงใหม่ มีการให้บริการ ดังนี้

การให้บริการด้านห้องพัก

ปัจจุบัน โรงแรมรอยัล ปริ๊นเซส เชียงใหม่ มีห้องพักสำหรับขายจำนวน 198 ห้อง แบ่งออกเป็น

+--------------------------------------------+-------------------------+
|                                            | จำนวน (ห้อง)             |
+--------------------------------------------+-------------------------+
| ห้องพักธรรมดา (Superior)                     | 92                      |
+--------------------------------------------+-------------------------+
| ห้องเดอลุกซ์ (Deluxe)                         | 90                      |
+--------------------------------------------+-------------------------+
| ห้องชุด (Junior Suite)                       | 8                       |
+--------------------------------------------+-------------------------+
| ห้องชุด (Suite One Bed Room)                 | 6                       |
|                                            |                         |
| ห้องชุด (Suite Two Bed Room)                 | 2                       |
+--------------------------------------------+-------------------------+

การให้บริการอาหารและเครื่องดื่ม

  โรงแรมมีภัตตาคารอาหารไทย จีน ญี่ปุ่น และยุโรป ล็อบบี้บาร์ ค็อกเทลเล้านจ์
  และห้องจัดเลี้ยงเพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  -------------------------------------------- --------------------------
                                               ขนาดความจุ (ที่นั่ง)

  Garden Café                                  100

  Jasmine                                      120

  Miyuki                                       90

  Lobby Bar                                    40
  -------------------------------------------- --------------------------

-   ห้องจัดเลี้ยง และห้องจัดสัมมนา

  -------------------------------------------- --------------------------
                                               ขนาดความจุ (คน)

  ห้องวิมานแมน                                   150
  -------------------------------------------- --------------------------

การให้บริการด้านอื่นๆ

-   สระว่ายน้ำ นวดแผนโบราณ ห้องออกกำลังกาย

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมรอยัล ปริ๊นเซส โคราช มีการให้บริการ ดังนี้

การให้บริการด้านห้องพัก

  ปัจจุบัน โรงแรมรอยัล ปริ๊นเซส โคราช มีห้องพักสำหรับขายจำนวน 186 ห้องแบ่งออกเป็น

  -------------------------------------------- --------------------------
                                               จำนวน (ห้อง)

  ห้องพักธรรมดา (Superior)                       133

  ห้องเดอลุกซ์ (Deluxe)                           43

  ห้องจูเนียร์ สวีท (Junior Suites)                 8

  ห้องชุดปริ๊นเซส (Princess Suites)                2
  -------------------------------------------- --------------------------

การให้บริการอาหารและเครื่องดื่ม

  โรงแรมมีภัตตาคารจำหน่ายอาหารไทย และอาหารต่างประเทศ เช่น บาร์ ลอบบี้เลาจน์
  สถานบันเทิง และห้องจัดเลี้ยง เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

-   ภัตตาคารและค๊อฟฟี่ช๊อพ

  -------------------------------------------- --------------------------
                                               ขนาดความจุ (ที่นั่ง)

  Princess Café                                124

  The Empress Chinese Restaurant               104

  Lobby Lounge                                 36

  L’ Club                                      80
  -------------------------------------------- --------------------------

-   ห้องจัดเลี้ยง และห้องจัดสัมมนา

  -------------------------------------------- --------------------------
                                               ขนาดความจุ (คน)

  ห้องสุรนารี บอลรูม                               600

  ห้องสุรนารี เอ                                  270

  ห้องสุรนารี บี                                   150

  ห้องปริ๊นเซส 1                                  30

  ห้องปริ๊นเซส 2                                  30

  ห้องปริ๊นเซส 3                                  30

  ห้องปริ๊นเซส 4                                  30

  ห้องปริ๊นเซส 2-4                                70

  ห้องปริ๊นเซส 5                                  40
  -------------------------------------------- --------------------------

  การให้บริการด้านอื่นๆ

-   การให้บริการด้าน Business Center, Wireless Internet และ Small Meeting

-   สระว่ายน้ำ ห้องออกกำลังกาย บริการนวดแผนโบราณ

-   ร้านค้าย่อยของที่ระลึกต่างๆ ร้านขายผ้าไหม และเคาน์เตอร์ทัวร์

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

-   โรงแรมดีทู เชียงใหม่ มีการให้บริการ ดังนี้

  การให้บริการด้านห้องพัก

  ปัจจุบัน โรงแรมดีทู เชียงใหม่ มีห้องพักสำหรับขายจำนวน 131 ห้อง แบ่งออกเป็น

  --------------------------------------------- -------------------------
                                                จำนวน (ห้อง)

  ห้องเดอลุกซ์ (Deluxe)                            74

  ห้องเดอลุกซ์ (Club Deluxe)                       28

  ห้องสตูดิโอ สวีต (Studio Suite)                   28

  ห้องดี สวีต (Suite Two Bed Room)                 1
  --------------------------------------------- -------------------------

การให้บริการอาหารและเครื่องดื่ม

  โรงแรมมีภัตตาคารอาหารไทย และยุโรป ล็อบบี้บาร์ ค็อกเทลเล้านจ์ และห้องจัดเลี้ยง
  เพื่อให้บริการแก่ลูกค้าที่มาพักโรงแรม และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ---------------------------------------------- ------------------------
                                                 ขนาดความจุ (ที่นั่ง)

  Moxie                                          111

  Mix bar                                        50
  ---------------------------------------------- ------------------------

  ห้องจัดเลี้ยง และห้องจัดสัมมนา

  ---------------------------------------------- ------------------------
                                                 ขนาดความจุ (คน)

  ห้องบอร์ดรูม                                      16

  ห้องจัดเลี้ยง 1                                    98

  ห้องจัดเลี้ยง 2                                    142
  ---------------------------------------------- ------------------------

  การให้บริการด้านอื่นๆ

-   สระว่ายน้ำ ห้องออกกำลังกาย

-   นวดแผนโบราณ Devarana Spa Swimming Pool Health Club

  (ข้อมูลอัตราการเข้าพักของโรงแรมตามที่แสดงไว้ใน หน้า 59)

  3.1.2. ธุรกิจอาคารสำนักงานให้เช่า

  บริษัทมีอาคารพาณิชย์ขนาด 11 ชั้น ตั้งอยู่บนที่เช่าสำนักงานทรัพย์สินฯ
  ติดกับอาคารโรงแรมดุสิตธานี กรุงเทพ บนถนนพระรามที่ 4
  โดยอาคารพาณิชย์มีพื้นที่ให้เช่ารวมทั้งสิ้น 13,570 ตารางเมตร ในปี 2549 มีผู้เช่าพื้นที่ประมาณ
  5,829 ตารางเมตร หรือคิดเป็นร้อยละ 43 ของพื้นที่ทั้งหมดโดยมีอัตราค่าเช่าเฉลี่ย 334
  บาทต่อตารางเมตร ซึ่งเป็นพื้นที่สำหรับสำนักงานของบริษัทและบริษัทในเครือจำนวน 2,415
  ตารางเมตร ทั้งนี้ อัตราการเช่าที่ต่ำนั้นเนื่องมาจาก ในปี 2548 ถึงปี 2549
  ได้มีการปรับปรุงพื้นที่ให้เช่าและจัดผังการให้เช่าภายในอาคารใหม่
  โดยจัดพื้นที่ให้เช่าแต่ละห้องให้มีเนื้อที่มากขึ้น
  บริษัทคาดว่าหลังการปรับปรุงตกแต่งแล้วเสร็จภายในครึ่งปี 2550
  บริษัทคาดว่าจะสามารถหาผู้เช่าได้เต็มพื้นที่
  ทั้งนี้บริษัทมีพื้นที่ให้เช่าสำหรับบริษัทในกลุ่มประมาณร้อยละ 40 ของพื้นที่ทั้งหมด
  โดยพื้นที่ที่เหลือจะเป็นการให้เช่าแก่บริษัทอื่นทั่วไป ทั้งนี้
  บริษัทมีนโยบายที่จะไม่พึ่งพิงผู้เช่าอื่นรายใดรายหนึ่ง

  3.1.3. ธุรกิจรับจ้างบริหารโรงแรม

  บจ. ดุสิตโฮเต็ล แอนด์ รีสอร์ท และ บมจ. รอยัล ปริ๊นเซส ถือหุ้น โดยบจ. ดุสิตธานี
  อินเตอร์เนชั่นแนล ซึ่งประกอบกิจการรับจ้างบริหารโรงแรมในประเทศและต่างประเทศ
  โดยมีรายได้ ดังต่อไปนี้

-   รายได้จากค่าธรรมเนียมในการบริหารงาน (Management Fee) คำนวณในอัตราร้อยละ
    2-3 ของรายได้รวม

-   รายได้จากค่าธรรมเนียมในการกระตุ้นธุรกิจ (Incentive Management Fee)
    คำนวณในอัตราร้อยละ 3-5 ของกำไรขั้นต้น

-   รายได้จากค่าธรรมเนียมในการส่งเสริมการตลาด (Marketing Fee)
    คำนวณในอัตราร้อยละ 2.50 ของรายได้ห้องพัก

-   รายได้จากค่าธรรมเนียมในการบริหารงาน (Technical Fee)
    โดยคิดเป็นจำนวนเหมาจ่ายครั้งแรกของการทำสัญญา

  บจ. ดุสิตโฮเต็ล แอนด์ รีสอร์ท รับจ้างบริหารโรงแรมภายใต้ชื่อ “ดุสิต”
  ทั้งในเครือและนอกเครือ ได้แก่โรงแรมดุสิตธานี กรุงเทพ โรงแรมดุสิต รีสอร์ท พัทยา
  โรงแรมดุสิต รีสอร์ท หัวหิน โรงแรมดุสิต ไอส์แลนด์ รีสอร์ท โรงแรม ดุสิตลากูน่า
  และโรงแรมในต่างประเทศ 3 แห่งคือ Dusit Dubai, Dusit Hotel Nikko
  (Philippines) และ Dusit Inya Lake (Myanmar)
  ซึ่งได้รับโอนสิทธิ์และหน้าที่การบริหารกิจการโรงแรมจากบมจ. ดุสิตธานี ซึ่งเป็นบริษัทใหญ่

  บมจ. รอยัล ปริ๊นเซส รับบริหารโรงแรมภายใต้ชื่อ “รอยัล ปริ๊นเซส” คือ โรงแรมรอยัล
  ปริ๊นเซส ระนอง โรงแรมปทุมวัน ปริ๊นเซส โรงแรมเจริญธานี ปริ๊นเซส ขอนแก่น และแฟรนไชน์
  2 แห่งคือ โรงแรมเบลแอร์ ปริ๊นเซส และโรงแรมแกรนด์ ไชน่า ปริ๊นเซส
  รวมทั้งรับจ้างบริหารคลับ เฮาส์ ของสนามกอล์ฟ นวธานี

  รายได้จากการรับบริหารโรงแรมภายนอกภายใต้แบรนด์ต่างๆ (หน่วย : ล้านบาท)

+----------------+----------------+----------------+-----------------+
| 2548           |                | 2549           |                 |
+----------------+----------------+----------------+-----------------+
| ดุสิตธานี         | รอยัล ปริ๊นเซส    | ดุสิตธานี         | รอยัล ปริ๊นเซส     |
+----------------+----------------+----------------+-----------------+
| 79.17          | 41.97          | 98.70          | 31.98           |
+----------------+----------------+----------------+-----------------+

  3.1.4. ธุรกิจสถานสุขภาพ

  บริษัทมีบริษัทย่อยคือ บจ. เทวารัณย์ สปา ประกอบธุรกิจรับบริการเพื่อสุขภาพ
  เปิดดำเนินการอยู่ใน โรงแรม 3 แห่ง คือโรงแรมดุสิตธานี กรุงเทพ จำนวน 14 ห้อง
  โรงแรมดุสิต รีสอร์ท พัทยา จำนวน 9 ห้อง และ โรงแรมดุสิต รีสอร์ท หัวหิน จำนวน 8 ห้อง
  และล่าสุดเปิดที่จังหวัดเชียงใหม่ในปลายปี 2548 ที่โรงแรม ดีทู เชียงใหม่ จำนวน 5 ห้อง

  3.1.5. ธุรกิจฝึกอบรม

บริษัทย่อยคือ บจ. ดุสิตเพื่อพัฒนาผู้บริหาร ประกอบธุรกิจจัดฝึกอบรมสัมมนา
ในด้านการให้บริการของส่วนต่างๆ ของธุรกิจโรงแรม การบริหารจัดการ เป็นต้น
ให้กับกลุ่มดุสิตธานี รอยัล ปริ๊นเซส และบุคคลทั่วไป

ปัจจัยที่มีผลกระทบต่อโอกาสในการประกอบธุรกิจ

ธุรกิจของบริษัทในแต่ละสายบริการโดยส่วนใหญ่แล้วมีข้อจำกัดในการประกอบธุรกิจ
คือการขึ้นอยู่กับฤดูกาลท่องเที่ยว โดยฤดูกาล ท่องเที่ยวสามารถแบ่งเป็นปีละ 2 ครั้ง คือ

-   ช่วง High Season เริ่มตั้งแต่เดือนตุลาคม ถึงเดือนมีนาคม

-   ช่วง Low Season เริ่มตั้งแต่เดือนเมษายน ถึงเดือนกันยายน

3.2 การตลาดและภาวะการแข่งขัน

  3.2.1. กลยุทธ์ทางด้านการตลาดและการขาย

บริษัทยังคงดำเนินนโยบายการตลาดอย่างต่อเนื่อง โดยพัฒนาการขายในหลายๆด้าน
เพื่อเพิ่มประสิทธิภาพ และ ตอบสนองความต้องการของลูกค้าในทุกๆด้าน
รวมทั้งเจาะตลาดลูกค้าใหม่ๆ เพื่อขยายฐานลูกค้า เพิ่มส่วนแบ่งการตลาด
และสร้างความสัมพันธ์ที่ดีต่อลูกค้าเพื่อรักษาฐานลูกค้าเดิมไว้
บริษัทได้ดำเนินการขายตรงจากโรงแรม การขายข้ามโรงแรมจากโรงแรมในกลุ่ม
และการขายจากส่วนกลางโดยผ่านการสำรองห้องพักส่วนกลาง (Central Reservation
System) ซึ่งได้พัฒนาระบบให้ทันสมัย และมีประสิทธิภาพยิ่งขึ้น
พร้อมทั้งสามารถจัดเก็บข้อมูลลูกค้าทั้งส่วนกลางและของโรงแรมไว้ในฐานเดียวกัน (Central
Information System) เพื่อให้ฝ่ายขายและการตลาดของส่วนกลาง
สามารถนำข้อมูลเหล่านี้มาวิเคราะห์
และจัดทำโครงการส่งเสริมการขายที่ตอบสนองความต้องการของลูกค้าอย่างแท้จริง (Central
Relationship Marketing)
และในโลกธุรกิจปัจจุบันการจองห้องพักผ่านเว็ปไซต์ได้รับความนิยมจากลูกค้ามาก
บริษัทจึงได้มีการพัฒนาระบบการจองห้องพักออนไลน์ผ่าน เว็บไซต์
ซึ่งสามารถจองห้องพักในกลุ่มได้สะดวกรวดเร็ว นอกจากนี้ยังมีการพัฒนา
เว็ปไซต์ผ่านศูนย์กลางระบบการตลาดรวมทั่วโลก (Global Distribution System)
รวมทั้งปรับปรุงการสื่อสารผ่านอี-เมล์ และการส่งข่าวสารออนไลน์ (Dusit E-News)
เนื่องจากตลาดญี่ปุ่นเป็นตลาดลูกค้าที่สำคัญของโรงแรมในเครือทุกแห่ง (นอกเหนือจากตลาดไทย)
บริษัทจึงดำเนินการขายและสำรองห้องพักออนไลน์ ผ่านเว็บไซต์ www.dusit.com
ทั้งภาคภาษาอังกฤษ และภาษาญี่ปุ่นควบคู่กันอย่างต่อเนื่องตลอดทั้งปี
สำหรับลูกค้าที่เป็นนักกอล์ฟบริษัทยังคงดำเนินนโยบายการขายและส่งเสริมการขายผ่านโครงการ
“ดุสิตกอล์ฟ” ต่อเนื่อง ซึ่งลูกค้ายังสามารถจองห้องพักและกอล์ฟผ่าน เว็ปไซต์ภาคภาษาอังกฤษคือ
www.dusitgolf.com ส่วนการขายผ่านดุสิตโกลด์การ์ด ซึ่งปัจจุบันมีสมาชิกบัตรจำนวนมาก
จึงได้พัฒนาและเปลี่ยนรูปแบบใหม่ของบัตรโดยมีแถบแม่เหล็กเพื่อสามารถเก็บข้อมูลของลูกค้าผ่านระบบลูกค้าสัมพันธ์
( CRM)

ส่วนในด้านห้องอาหารบริษัทได้ส่งเสริมการขายด้วยโครงการ “ดุสิตไวน์แอนด์ไดน์”
เพื่อดึงดูดให้ลูกค้าประจำมาใช้บริการเพิ่มขึ้นรวมทั้งการขยายฐานลูกค้าใหม่
ในการนี้บริษัทได้ร่วมมือกับ บริษัท Impact Marketing Solutions เข้าเป็นพันธมิตรในธุรกิจ
บริษัทดังกล่าวเป็นผู้ลงทุน โดยแบ่งผลกำไรที่ได้จากการดำเนินงานดังกล่าวให้บริษัท

จากการที่บริษัทเป็นโรงแรมที่มีเครือข่ายไม่ครอบคลุมทั่วโลกเหมือนโรงแรมที่เป็นเครือข่ายต่างประเทศ
บริษัทจึงใช้แนวทางการขายผ่านผู้แทนจำหน่ายซึ่งมีทั้งผู้แทนจำหน่ายภายในประเทศ
และผู้แทนจำหน่ายต่างประเทศ โดยบริษัทได้ติดตั้งระบบ Key Account Management System
ให้กับผู้แทนจำหน่ายทั่วโลก เพื่อให้การขายและการสำรองห้องพักทำได้อย่างรวดเร็ว
นอกจากนี้การมีพันธมิตรทางการค้าสามารถเพิ่มเครือข่ายและช่องทางการจำหน่ายให้กว้างขวางขึ้นได้
จากการที่บริษัทได้มีพันธมิตรแห่งเอเชีย (AHA) ตั้งแต่ปี 2545
บริษัทเล็งเห็นว่าการมีเครือข่ายเฉพาะในกลุ่มพันธมิตรแห่งเอเชีย
ยังไม่สามารถทำให้บริษัทมีเครือข่ายที่สามารถแข่งขันกับโรงแรมที่เป็นเครือข่ายต่างประเทศได้
บริษัทจึงได้ตกลงใจเข้าร่วมกลุ่มพันธมิตรโรงแรมทั่วโลก (GHA)
และได้มีการประกาศอย่างเป็นทางการ ณ กรุงเจนีวา เมื่อวันที่ 1 พฤศจิกายน 2549

กลุ่มพันธมิตรโรงแรมทั่วโลก (GHA) ประกอบด้วยโรงแรมและรีสอร์ท 153 แห่งใน 37ประเทศ
โดยแต่ละกลุ่มโรงแรมจะเป็นศูนย์กลางของแต่ละภูมิภาค กลุ่มโรงแรมเคมปินสกี้ ในทวีปยุโรป
กลุ่มโรงแรมออมนิในทวีปอเมริกาเหนือ กลุ่มโรงแรมแพน แปซิฟิค ในเขตริมมหาสมุทรแปซิฟิค
กลุ่มโรงแรมและรีสอร์ทในเครือดุสิตธานี ในประเทศไทย กลุ่มโรงแรมและรีสอร์ทในเครือแลนดิส
ในประเทศจีน และไต้หวัน กลุ่มโรงแรมและรีสอร์ทในเครือมาร์โคโปโล ในประเทศจีน และฮ่องกง
และ กลุ่มโรงแรมลีลา ในประเทศอินเดีย ในการเข้าร่วมกลุ่มพันธมิตรโรงแรมทั่วโลก (GHA)
นี้ได้จัดทำเว็บไซต์ใหม่ขึ้นมา โดยใช้เว็บไซต์www.globalhotelalliance.com
เป็นที่เสนอประสบการณ์แห่งการท่องเที่ยวทั่วโลก
ให้กับลูกค้าพร้อมทั้งนำเสนอราคาห้องพักที่น่าสนใจและความสะดวกในการจองออนไลน์ ตลอด 365
วัน ซึ่งลูกค้ายังสามารถจองตั๋วเครื่องบินได้อีกด้วย นอกจากนั้นเว็บไซต์ใหม่นี้
ยังนำเสนอข้อมูลในการเดินทางของสถานที่สำคัญต่างๆ ทั่วโลก
และในเร็วๆนี้ลูกค้าจะสามารถเช่ารถและสำรองที่นั่งของร้านอาหาร ผ่านทางเว็บไซต์นี้ได้อีกด้วย
กลุ่มพันธมิตรโรงแรมทั่วโลก (GHA) จะร่วมมือกันอย่างต่อเนื่องในปี2550
ในการจัดทำโฆษณาประชาสัมพันธ์ร่วมกัน
จัดตั้งโครงการแลกสิทธิพิเศษระหว่างโปรแกรมบัตรของลูกค้าประจำ
โดยสมาชิกผู้ถือบัตรภายใต้โปรแกรมพิเศษสำหรับลูกค้าประจำของแต่ละกลุ่มจะได้รับสิทธิประโยชน์ต่างๆ
รวมทั้งห้องพักราคาพิเศษ เหมือนกับที่แต่ละโรงแรมมอบให้แก่สมาชิกบัตรของตน
รวมทั้งจะร่วมมือกับสายการบินแห่งชาติต่างๆ
จัดทำโครงการส่งเสริมการขายร่วมกันเพื่อให้นักท่องเที่ยวต่างๆทั่วโลกที่มาใช้บริการสายการบินเหล่านี้มาใช้บริการด้านห้องพักของโรงแรมสมาชิก
พร้อมทั้งร่วมมือกันในการเข้าร่วมประชุมธุรกิจท่องเที่ยวนานาชาติต่างๆ อย่างต่อเนื่องตลอดทั้งปี
มีการตั้งระบบ Goleads เพื่อส่งเสริมการขายข้ามกลุ่มโรงแรมให้มีประสิทธิภาพสูงสุด
จัดความร่วมมือในเรื่องของการสำรองห้องพัก เพื่อทำการจองออนไลน์
ให้กับโรงแรมสมาชิกได้ทั่วโลก

บริษัทมีความเชื่อและมั่นใจว่าการเข้าร่วมเป็นสมาชิกกลุ่มพันธมิตรโรงแรมทั่วโลก (GHA)
ซึ่งเป็นกลุ่มพันธมิตรทางธุรกิจโรงแรมที่มีขนาดใหญ่ที่สุดในโลก
จะเพิ่มศักยภาพทางการขายและการตลาดอย่างสูงสุดให้กับโรงแรมและรีสอร์ทในเครือของบริษัททุกแห่ง

  3.2.2. การโฆษณาและประชาสัมพันธ์

บริษัทยังเน้นความเป็นผู้นำด้านโรงแรม ในแคมเปญโฆษณา “ดุสิต..วิถีชีวิตแห่งความเป็นไทย” หรือ
ภาษาอังกฤษ “Dusit, The Thai Way of Life” เพื่อโฆษณาและประชาสัมพันธ์โรงแรม
และรีสอร์ทในเครือดุสิตธานี ส่วนโรงแรมและรีสอร์ทในเครือรอยัล ปริ๊นเซส
ก็ยังคงใช้โฆษณาภายใต้แนวคิด “เรียบง่ายในความเป็นไทย ร่วมสมัย สุขกายใจเมื่อพักพิง
รอต้อนรับคุณทั่วไทย”

จากการที่บริษัทวางแผนขยายเครือข่ายครอบคลุมทั่วโลก จึงได้มีการว่าจ้างบริษัท
ซึ่งมีความเชี่ยวชาญพิเศษให้มาทำการศึกษา
ปรับปรุงภาพลักษณ์ใหม่ให้แต่ละกลุ่มโรงแรมซึ่งการดำเนินการนี้ คือ การทำ Re-branding และ
Re-positioning ในส่วนของ Master Brand และ Sub Brand ต่างๆ
การนำเสนอรูปลักษณ์ใหม่ที่สื่อถึงเอกลักษณ์และความโดดเด่นของแต่ละกลุ่มโรงแรมให้กับผู้ใช้บริการ
โดยผ่านแคมเปญโฆษณาใหม่ๆ บริษัทมีความเชื่อมั่นว่าภายในปี 2550
แคมเปญโฆษณาใหม่จะเสนอภาพลักษณ์ที่แสดงถึงเอกลักษณ์แห่งความเป็นไทย
การมอบประสบการณ์ใหม่ที่แปลก แตกต่างและโดดเด่น โดยเน้นความเป็นเลิศในการให้บริการ
สร้างความประทับใจและความทรงจำอันสวยงามในรูปแบบต่างๆ
การโฆษณาและประชาสัมพันธ์ที่จะนำเสนอในปี 2550 สะท้อนให้เห็นถึงความเป็นดุสิตว่า
เชิดชูวัฒนธรรมไทยในรูปแบบร่วมสมัย มาตรฐานการบริการเป็นเลิศ คุณภาพเกินมาตรฐาน
สร้างสรรบรรยากาศ แวดล้อม เพื่อพักผ่อนจิตและกาย การต้อนรับที่อบอุ่นประทับใจ

3.2.3. นโยบายด้านราคา

บริษัทจะต้องพิจารณาจากปัจจัยหลายด้าน เช่นต้นทุนการดำเนินการของโรงแรมเป็นพื้นฐาน
ดัชนีราคาผู้บริโภค และราคาตลาดของ คู่แข่งระหว่างโรงแรมในระดับเดียวกันเป็นสำคัญ

จากการที่ระดับราคาและค่าใช้จ่ายในการท่องเที่ยวของไทยที่ไม่สูงนัก
ประกอบกับสภาวะทางเศรษฐกิจ การเมือง สถานที่ท่องเที่ยว มาตรฐานของโรงแรมในประเทศ
เมื่อเปรียบเทียบกับประเทศเพื่อนบ้าน
จึงเป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม ดังจะเห็นได้จากกลุ่มครอบครัว
กลุ่มเยาวชน กลุ่มประชาสัมพันธ์ และกลุ่มตลาด-กลาง-ล่าง ยังคงมีการเจริญเติบโตในอัตราสูง
ดังนั้นการกำหนดราคาของกลุ่มเป้าหมายของแต่ละกลุ่ม จึงต้องมีการระมัดระวังเป็นพิเศษ

บริษัทกำหนดราคาขายเป็นหลายระดับ

1. ราคาให้กับบริษัทท่องเที่ยวต่างประเทศ ใช้จำนวนห้องพัก
ซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญ ดอลล่าร์สหรัฐอเมริกา เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินเยน และเงินยูโรด้วยเช่นกัน

2. ราคาผ่านการสำรองออนไลน์ทางอินเตอร์เนต
นักท่องเที่ยวต่างประเทศทำการสำรองห้องโดยตรงกับโรงแรม
โดยมิผ่านบริษัทท่องเที่ยวต่างประเทศ โดยทำจองผ่านเว็บไซต์ของกลุ่มกลุ่มดุสิต กลุ่มจี เอช เอ
และพันธมิตรต่างๆ ซึ่งการจองห้องพักวิธีนี้ กำลังเป็นที่นิยมอย่างสูง
ทำให้ยอดการจองผ่านว็บไซต์ของดุสิตสูงขึ้นถึงเกือบ 40 %
และรายได้ของการจองห้องพักก็สูงขึ้นเช่นกัน

3. ราคาที่ตกลงกับบริษัท ร้านค้า
เนื่องจากบริษัทต่างๆที่มีนักธุรกิจเดินทางเข้ามาทำงานในประเทศไทย
จะมีการตกลงราคาของกลุ่มบริษัทนั้นๆ

4. ราคาแพ็คเกจท่องเที่ยวในราคาพิเศษในช่วงนอกเทศกาล
ให้กับนักท่องเที่ยวต่างประเทศและนักท่องเที่ยวในเมืองไทย
และจะใช้กลยุทธ์ทางด้านราคาพิเศษเพื่อดึงกลุ่มนักท่องเที่ยวไทยที่นิยมเดินทางไปต่างประเทศให้หันมาท่องเที่ยวในเมืองไทย

5. ราคาที่มีการส่งเสริมการขายร่วม
โดยร่วมมือกับภาครัฐและเอกชนในการจัดทำโครงการส่งเสริมการขายร่วมกัน
และดำเนินการตลาดแบบเจาะกลุ่มศักยภาพ เช่น การดึงสายการบินต่างๆ เข้ามาร่วมเป็นพันธมิตร
เพิ่มจากสายการบินพันธมิตรในปัจจุบัน คือ การบินไทย สายการบินคาเธ่ย์แปซิฟิค
สายการบินแจแปนแอร์ไลน์ และสายการบินฟินแอร์

เพื่อเพิ่มราคาห้องพักให้ดียิ่งขึ้น ทางบริษัทได้วางแผนที่จะขยายช่องทางการขาย
ผ่านผู้แทนจำหน่ายภายในประเทศ และผู้แทนจำหน่ายต่างประเทศ เพิ่มขึ้น รวมทั้งติดตั้งระบบ Key
Account Management System ให้กับผู้แทนจำหน่ายทั่วโลก
เพื่อให้การขายและการสำรองห้องพัก เป็นไปได้อย่างรวดเร็ว

3.2.4. ลักษณะของลูกค้า และกลุ่มลูกค้าเป้าหมาย

ลูกค้าของโรงแรมในกลุ่มแบ่งได้เป็น 4 กลุ่มใหญ่ ดังนี้

1. กลุ่มลูกค้า บริษัท ห้างร้าน อันเป็นกลุ่มที่มีความต้องการทางคุณภาพสูง และยินดีซื้อในราคาสูงสุด

2. กลุ่มลูกค้า หน่วยงานราชการ สถานทูต อันเป็นกลุ่มที่มีราคาจำหน่ายรองลงมา

3. กลุ่มลูกค้า บริษัทท่องเที่ยวและสายการบิน
อันเป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง

4. กลุ่มลูกค้า ประเภทประชุม สัมมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันอันเป็นปัจจัยสำคัญ

 กลุ่มลูกค้าเป้าหมายสามารถแบ่งได้ตามโซน ดังนี้

1.  ยุโรป

2.  เอเชียตะวันออก

3.  โอเชียเนีย

4.  อาเซียน

5.  อเมริกา

 กลุ่มลูกค้าเป้าหมายยังสามารถแบ่งได้ตามสัญชาติ ดังนี้

1.  ตลาดอังกฤษ

2.  ตลาดเยอรมัน

3.  ตลาดญี่ปุ่น

4.  ตลาดออสเตรเลีย

5.  ตลาดอิตาลี

6.  ตลาดฮ่องกง

7.  ตลาดสวิสเซอร์แลนด์

8.  ตลาดอเมริกา

9.  ตลาดสิงคโปร์

10. ตลาดเกาหลี

3.2.5. การจำหน่ายและช่องทางการจำหน่าย

-   การขายตรงโดยฝ่ายขายของโรงแรมทุกๆ แห่งตามนโยบาย Decentralization
    ด้านการขาย

-   การขายข้ามโรงแรม
    โดยให้โรงแรมทุกแห่งในเครือร่วมมือกันขายห้องพักให้กับโรงแรมในกลุ่มทั้งหมด
    ซึ่งนโยบายนี้จะถือว่าเป็นนโยบายที่สำคัญอันหนึ่ง

-   ศูนย์สำรองห้องพักส่วนกลางของบริษัท “Reservations Center”

-   ศูนย์กลางระบบการตลาดรวมทั่วโลก “Global Distribution System”

-   ตัวแทนการขายของบริษัทในภาคพื้นต่าง ๆ “Regional Sales Office”

-   เว็บไซต์ของกลุ่มดุสิต กลุ่มเอ เอช เอ และกลุ่มพันธมิตรต่าง ๆ
    เป็นช่องทางการจำหน่ายออนไลน์ผ่านระบบพาณิชย์อีเลคโทรนิกส์ E-Commerce

-   ช่องทางการจำหน่ายอื่น ๆ อันได้แก่ การจัดกิจกรรม
    ร่วมพัฒนาและส่งเสริมการขายกับองค์กรต่าง ๆ อาทิ เช่น สายการบินต่าง ๆ และบัตรเครดิต
    อย่างต่อเนืองตลอดทั้งปี

บริษัทยังได้มีการว่าจ้างผู้แทนจำหน่ายอีกด้วย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศ

  ผู้แทนจำหน่ายภายในประเทศ

มีการทำสัญญาตัวแทนจำหน่ายในท้องถิ่น หรือภายในประเทศ
การตั้งตัวแทนเหล่านี้อาศัยหลักเกณฑ์ที่สำคัญคือการตกลงเรื่องราคาขาย
ตัวแทนทั้งหมดเมื่อตกลงราคาห้องพักกันแล้ว จะนำราคาที่ตกลงกันนี้ไปขายให้ลูกค้าต่อไป
ซึ่งถ้าเป็นบริษัททัวร์ ก็จะบวกกำไรจากราคาที่ทางโรงแรมแต่ละแห่งกำหนด
และทำเป็นราคาขายของตนนำเสนอลูกค้าต่อไป แต่ถ้าเป็นบริษัท ห้างร้าน มักจะไม่บวกกำไร
โดยแจ้งราคาขายที่แท้จริงของโรงแรมให้ลูกค้าทราบ และให้ลูกค้าจ่ายโดยตรงกับทางโรงแรม ทั้งนี้
สาระสำคัญของสัญญา คือ ระยะเวลาของสัญญาที่มีอายุ 1 ปี
รวมถึงข้อกำหนดการชำระเงินและสิ่งที่โรงแรมจัดสรรให้ในราคาที่ตกลงกันไว้

ในปี 2549 นี้
ทางบริษัทวางแผนที่จะทำการจัดตั้งตัวแทนในตลาดประเทศไทยเพื่อส่งเสริมการขายและการตลาดให้กับโรงแรมในเครือที่อยู่ต่างประเทศ
เช่น โรงแรมดุสิตนิกโก้ ฟิลิปปินส์ โรงแรมดุสิต ดูไบ สหรัฐอาหรับ อิมิเรตส์ และโรงแรมดุสิต
อินญา เลค รีสอร์ท พม่า

ผู้แทนจำหน่ายในต่างประเทศ

บริษัทได้แต่งตั้งตัวแทนในประเทศต่าง ๆ
เพื่อดำเนินกิจกรรมการขายและการตลาดให้กับโรงแรมในเครือของบริษัท ดังนี้

  - ตัวแทนในตลาดประเทศฮ่องกง สิงคโปร์ ไต้หวัน และจีน

  - ตัวแทนในตลาดประเทศออสเตรเลีย และนิวซีแลนด์

- ตัวแทนในกลุ่มราชอาณาจักรซึ่งครอบคลุมตลาดอังกฤษ เบลเยียม เนเธอร์แลนด์ สวีเดน สเปน
และอิตาลี

- ตัวแทนในตลาดประเทศญี่ปุ่น

- ตัวแทนในตลาดประเทศเยอรมนี ซึ่งรับผิดชอบตลาดออสเตรีย และสวิสเซอร์แลนด์

สำหรับหลักเกณฑ์การแต่งตั้งตัวแทนในต่างประเทศนี้ บริษัททำโดยพิจารณาจากประเทศของกลุ่มลูกค้า
มาใช้บริการของโรงแรมในเครือ เป็นหลักโดยมีค่าตอบแทนในรูปของค่าธรรมเนียมที่ชำระเป็นรายปี

อนึ่งในปี 2550
บริษัทยังมีแผนที่จะพิจารณารวมตัวแทนในตลาดต่างประเทศร่วมกับกลุ่มพันธมิตรทางการโรงแรมแห่งโลก
ในประเทศต่างๆ ที่กล่าวมาข้างต้น รวมทั้งการแต่งตั้งตัวแทนร่วมกันในส่วนอื่น ๆ ของโลก ทั้งนี้
เพื่อประสิทธิผลสูงสุดด้านงบประมาณการตลาด

3.2.6. สถานการณ์ท่องเที่ยวไทยและสภาพการแข่งขัน[1]

สถานการณ์ท่องเที่ยวไทย ปี 2549

การท่องเที่ยวแห่งประเทศไทย ได้วางนโยบายธุรกิจท่องเที่ยวในปี 2549
ให้เป็นทศวรรษเฉลิมฉลอง HAPPINESS ON EARTH และ THAILAND GRAND INVITATION
ซึ่งเป็นศักราชแห่งการเปลี่ยนแปลงโดยเสนอความสุขและการเชิญชวนคนไทยและนักท่องเที่ยวทั่วโลกเข้ามาเป็นแขกเมืองที่ดีตามแคมเปญโฆษณาและประชาสัมพันธ์ประเทศไทย
นอกจากนี้การท่องเที่ยวแห่งประเทศไทยได้ใช้ เมกะอีเวนต์ สำคัญๆ ได้แก่
พระราชพิธีฉลองสิริราชสมบัติครบ 60 ปี เมื่อวันที่ 9-16 มิถุนายน 2549 ที่มีการเดินทางเข้า-ออก
ของนักท่องเที่ยวชาวไทย และต่างชาติ เป็นเชิงบวกอย่างต่อเนื่อง ได้มีโครงการจัดนำเที่ยว
“เส้นทางเที่ยวตามรอยพระราชอาคันตุกะ” ทั่วประเทศ เกิดสถานที่สำคัญไม่ต่ำกว่า 20 แห่ง
และเกิดกระแสการท่องเที่ยว “ตามรอยพ่อ” และในวันที่ 28 กันยายน 2549
ได้ทำการเปิดสนามบินสุวรรณภูมิ ให้กับ 87 สายการบินนานาชาติ
นำผู้โดยสารนับแสนเข้ามาใช้บริการ
แม่เหล็กกระตุ้นการท่องเที่ยวส่งท้ายปีจอรายการใหญ่ต้องยกให้งานมหกรรมพืชสวนโลก เริ่ม 1
พฤศจิกายน 2549 – 31 มกราคม 2550 จากการที่รัฐบาล
ได้พยายามขับเคลื่อนเศรษฐกิจภาคอุตสาหกรรมการท่องเที่ยวภายใต้ยุทธศาสตร์ การเป็น
“มหานครท่องเที่ยวและศูนย์ กลางการบิน” เอเชีย Tourism Capital of Asia-Aviation
Hub ชูเมกะโปรเจ็กต์เปิดใช้สนามบินนานาชาติกรุงเทพแห่งใหม่ “สุวรรณภูมิ”
ปูทางเพื่อให้เป็นเสือเศรษฐกิจการท่องเที่ยวของประเทศที่จะมีรายได้จากนักท่องเที่ยวต่างชาติ
(Inbound) ปีละ 1 ล้านล้านบาท
จากการขับเคลื่อนของรัฐบาลด้วยการโหมยุทธศาสตร์ใช้เงินลงทุนมโหฬารเพื่อทำ 2 เมกะโปร์เจ็กต์
คือ เร่งก่อสร้างสุวรรณภูมิให้ลุล่วงเปิดใช้ในวันที่ 28 กันยายน 2549
และเร่งอนุมัติยุทธศาสตร์การลงทุ่นพัฒนาพื้นที่ท่องเที่ยวเลียบชายฝั่งทะลอ่าวไทย (รีเวียร่า) สำหรับ
5 จังหวัด คือ เพชรบุรี ประจวบคีรีขันธ์ ชุมพร สุราษฏร์ธานี และระนอง
แต่ในปีนี้มีปัจจัยการเมืองที่สั่นคลอนต่อความเชื่อมั่นของนักลงทุนทั้งในประเทศและต่างประเทศอยู่เป็นระยะๆ
ตั้งแต่การยุบสภาเมื่อเดือนกุมภาพันธ์ 2549 จนถึง เหตุการณ์ปฏิรูปการปกครอง เมื่อวันที่ 19
กันยายน 2549 ซึ่งนำสู่การเปลี่ยนแปลงรัฐบาลภายใต้การแต่งตั้งให้บริหารประเทศชั่วคราว
ทำให้ในไตรมาสสุดท้าย นโยบายการท่องเที่ยวของไทยเปลี่ยนรูปไปจากเดิม
จากการเป็นมหานครท่องเที่ยวและศูนย์กลางการบินเอเชีย
เป็นศูนย์กลางท่องเที่ยวธรรมชาติและวัฒนธรรมภูมิภาคเอเชียตะวันออกเฉียงใต้
โดยเปลี่ยนจุดขายมาเป็นการอนุรักษ์นิยมเรื่องเอกลักษณ์ความเป็นไทย เช่นเดียวกับ
การเปลี่ยนจุดขายเรื่อง ฮับการบินเอเชีย ประกอบกับการเกิดเหตุการณ์ลอบวางระเบิดพร้อมกัน
วันเดียว 8 จุดใจกลางกรุงเทพฯ ในคืนวันที่ 31 ธันวาคม 2549
มีผลต่อธุรกิจการท่องเที่ยวของประเทศไทยโดยตรง

สถานการณ์การโรงแรมและการแข่งขันในปี 2549

การเติบโตของธุรกิจโรงแรมโดยรวม ในปี 2549 มีแนวโน้วขยายตัวขึ้นบ้าง
จากสถิติของการท่องเที่ยวแห่งประเทศไทย (มกราคม-กันยายน) กรุงเทพฯ
มีจำนวนนักท่องเที่ยวชาวไทย 19 ล้านคน นักท่องเที่ยวต่างชาติ 9 ล้านคน รวมเป็นทั้งสิ้น 28
ล้านคน ที่ได้มาเยือนเมืองหลวงของไทย ซึ่งมี 10 ล้านคนเข้าพักในโรงแรม
โดยระยะเวลาพักเฉลี่ย 3.5 วัน ค่าใช้จ่ายเลี่ย 3,120.56 บาท/คน/วัน
รวมเป็นรายได้ของกิจการโรงแรมประมาณ 109 ล้านบาท จากรายได้ทั้งหมด 255 ล้านบาท
และมีการประเมินว่าในช่วงไตรมาสสุดท้ายของปีจำนวนนักท่องเที่ยวต่างชาติที่มาเยือนกรุงเทพฯ
มีจำนวนสูงกว่าปี 2548 ทำให้โรงแรมต่างๆ ปรับราคาห้องพักเพิ่มสูงกว่าทุกปีที่ผ่านมา
โดยเฉพาะช่วงเทศกาลคริสต์มาส และช่วงส่งท้ายปีเก่าต้อนรับปีใหม่
คาดว่าปรับเพิ่มขึ้นจากปีที่ผ่านมาไม่ต่ำกว่า 10%

ภาคตะวันออก

หลังจากเกิดเหตุการณ์สึนามิถล่มชายฝั่งทะเลแถบอันดามันของไทยเมื่อสิ้นปี 2547
มีนักท่องเที่ยวบางส่วนหลีกเลี่ยงแหล่งท่องเที่ยวชายทะเลแถบอันดามัน คือ ภูเก็ต กระบี่ และพังงา
โดยนักท่องเที่ยวคนไทยหันมาเที่ยวพัทยา ชะอำ ระยอง และหัวหินมากขึ้น
ขณะที่นักท่องเที่ยวต่างชาติหันไปเที่ยวพัทยา และสมุยมากขึ้น
พัทยาถือว่าเป็นแหล่งท่องเที่ยวชายทะเลยอดนิยมอันดับ 1 ของนักท่องเที่ยวชาวไทยรองลงมาคือ
ชะอำ ระยอง หัวหิน และภูเก็ต สำหรับนักท่องเที่ยวต่างชาติแล้ว
ภูเก็ตเป็นแหล่งท่องเที่ยวชายทะเลยอดนิยมอันดับ 1 รองลงมา คือ พัทยา พังงา กระบี่ และสมุย

ปัจจัยที่เกื้อหนุนต่อการท่องเที่ยวพัทยา
ส่งผลให้พัทยาเป็นแหล่งท่องเที่ยวชายทะเลที่ได้รับความนิยมอย่างสูง ได้แก่
การคมนาคมที่สะดวกด้วยระยะทางที่อยู่ไม่ไกลจากกรุงเทพฯบริการรองรับนักท่องเที่ยวต่างชาติที่ได้มาตรฐานระดับสากล
โดยเฉพาะด้านที่พักของเครือข่ายบริหารโรงแรมชั้นนำจากต่างประเทศเข้ามาให้บริการจำนวนมาก
มีศูนย์การประชุมขนาดใหญ่ที่สามารถรองรับการประชุมระดับนานาชาติได้
ความพร้อมในด้านกิจกรรมกีฬา
และมีศูนย์บริการด้านกีฬาขนาดใหญ่ที่ทันสมัยรองรับการแข่งขันกีฬาประเภทต่างๆในระดับภูมิภาค
รวมถึงค่าครองชีพในเมืองพัทยาที่ต่ำกว่าแหล่งท่องเที่ยวชายทะเลยอดนิยมแห่งอื่น
และความหลากหลายของสถานที่ท่องเที่ยวประเภทต่างๆ

การท่องเที่ยวพัทยายังคงพึ่งตลาดนักท่องเที่ยวต่างชาติเป็นหลัก
โดยมีนักท่องเที่ยวต่างชาติเดินทางไปเที่ยวพัทยาคิดเป็นสัดส่วนประมาณเกือบร้อยละ 70
ของตลาดนักท่องเที่ยวโดยรวมของพัทยา
สำหรับโครงสร้างตลาดนักท่องเที่ยวต่างชาติของพัทยาได้แก่ ภูมิภาคเอเชีย
มีสัดส่วนประมาณเกือบร้อยละ 50 ภูมิภาคยุโรป มีสัดส่วนประมาณร้อยละ 40 ภูมิภาคอเมริกา
มีสัดส่วนประมาณร้อยละ 5 ภูมิภาคตะวันออกกลาง มีสัดส่วนประมาณร้อยละ 5
และภูมิภาคโอเชียเนีย มีสัดส่วนประมาณร้อยละ 2 รายได้ด้านการท่องเที่ยวในเมืองพัทยาส่วนใหญ่
ประมาณร้อยละ 30 หรือคิดเป็นมูลค่าประมาณ 16,000 ล้านบาท คือรายได้ด้านที่พัก ที่มีประมาณ
270 แห่ง ห้องพักเฉลี่ยเกือบ 28,000 ห้อง อัตราค่าห้องพักตั้งแต่คืนละ 1,000 บาทขึ้นไป
ในปัจจุบันโรงแรมส่วนใหญ่ต่างแข่งขันในด้านคุณภาพด้วยการปรับปรุงสถานที่และคุณภาพการให้บริการเพื่อดึงดูดลูกค้าแทนการแข่งขันด้านราคา
จึงปรับอัตราค่าห้องพักเพิ่มสูงขึ้น ทำให้อัตราการเข้าพักเฉลี่ยของโรงแรม อัตราค่าห้องพักคืนละ
1,500 บาทขึ้นไปมีแนวโน้มเพิ่มขึ้น
การท่องเที่ยวพัทยายังมีแนวโน้มขยายตัวต่อเนื่องทั้งนี้ด้วยแรงหนุนจากการเติบโตทั้งตลาดนักท่องเที่ยวชาวไทยและต่างชาติ
โดยคาดว่าจะมีนักท่องเที่ยวเดินทางมายังพัทยารวมทั้งสิ้นประมาณ 5.68 ล้านคนเพิ่มขึ้นร้อยละ 8
จากปี 2548 และก่อให้เกิดรายได้ด้านการท่องเที่ยวคิดเป็นมูลค่าประมาณ 60,000
ล้านบาทเพิ่มขึ้นร้อยละ 13 จากปี 2548

ภาคตะวันตก

นักท่องเที่ยวทั้งชาวไทยและชาวต่างประเทศ จำนวนมาก ยังคงความนิยมที่จะเดินทางไปพักผ่อนที่
หัวหิน และ ชะอำ ห้องพักซึ่งมีอยู่อาจไม่เพียงพอกับปริมาณนักท่องเที่ยวที่เดินทางเข้ามา
โดยอัตราการเข้าพักโรงแรม รีสอร์ท บังกาโล เต็ม 100% ในช่วงวันหยุดสุดสัปดาห์ต่อเนื่อง
และเทศกาลต่างๆ ส่วนอัตราการเข้าพักของนักท่องเที่ยวต่างประเทศเพิ่มขึ้นเมื่อเทียบกับปี 2548
เนื่องจากตลาดสแกนดิเนเวีย ซึ่งเป็นตลาดหลักของหัวหิน
เลือกเดินทางมาท่องเที่ยวหัวหินและเพชรบุรีเพิ่มขึ้นหลังเกิดสึนามิ
ตามสถิติของการท่องเที่ยวแห่งประเทศไทย (มกราคม-กันยายน) ประมาณว่ามีนักท่องเที่ยว 6
แสนกว่าคนที่เข้าพักในโรงแรม โดยระยะเวลาพักเฉลี่ย 2.1 วัน ค่าใช้จ่ายโดยเฉลี่ย 1,405.35
บาท/คน/วัน รวมเป็นรายได้ของกิจการโรงแรมประมาณ 1.8 ล้านบาท จากรายได้ทั้งหมด 5
ล้านบาท

ภาคใต้

การท่องเที่ยวของอันดามันถือว่าฟื้นตัวจากสึนามิ สำหรับนักท่องเที่ยวต่างชาติแล้ว
ภูเก็ตเป็นแหล่งท่องเที่ยวชายทะเลยอดนิยมอันดับ 1 รองลงมา คือ พัทยา พังงา กระบี่ และสมุย
โดยกลุ่มนักท่องเที่ยวต่างชาติที่นิยมเที่ยวชายทะเล คือ นักท่องเที่ยวจากยุโรป
ซึ่งส่วนใหญ่เดินทางเข้ามาจำนวนมากในช่วงฤดูหนาว คือ ช่วงเดือนพฤศจิกายน-กุมภาพันธ์
ช่วงดังกล่าวโรงแรม และรีสอร์ทตามแหล่งท่องเที่ยวชายทะเล โดยเฉพาะภูเก็ต
ต่างมีอัตราการเข้าพักสูงและเต็มในบางแห่ง การท่องเที่ยวแห่งประเทศไทย คาดการณ์ว่าสิ้นสุดปี
2549 รายได้ท่องเที่ยวทั้งภูมิภาคของภาคใต้จะมีรายได้รวมประมาณการ 1.21 แสนล้านบาท
ยอดขายห้องพักของโรงแรมภูเก็ตค่อนข้างเต็มตั้งแต่กลางเดือนธันวาคมไปถึงสิ้นเดือนมกราคม
และคาดว่าจะยังคงดีต่อเนื่องไปจนถึงเดือนกุมภาพันธ์
โดยตลาดส่วนใหญ่เป็นนักท่องเที่ยวจากตลาดยุโรป สแกนดิเนเวีย
ซึ่งมีการจัดชาร์เตอร์ไฟลต์เข้ามาเป็นจำนวนมาก ทำให้การบินเข้าภูเก็ตเพิ่มขึ้นถึง 66
เที่ยวบินต่อสัปดาห์ หรือเพิ่มขึ้น 20.31% เมื่อเทียบกับปีที่ผ่านมา
นอกจากนี้ยังมีตลาดใหม่อย่างรัสเซีย อินเดีย และตะวันออกกลางที่กำลังมาแรง
จากสถิติของการท่องเที่ยวแห่งประเทศไทย (มกราคม-กันยายน) ภูเก็ต
มีจำนวนนักท่องเที่ยวชาวไทย 1.2 ล้านคน นักท่องเที่ยวต่างชาติเกือบ 2 ล้าน
และประมาณว่ามีนักท่องเที่ยว 2.6 ล้านคนเข้าพักในโรงแรม ระยะเวลาพักเฉลี่ย 4.28 วัน
ค่าใช้จ่ายเฉลี่ย 3,565.86 บาท/คน/วัน รวมเป็นรายได้ของกิจการโรงแรมประมาณ 40 ล้านบาท
จากรายได้ทั้งหมด 46 ล้านบาท

ภาคเหนือ

การท่องเที่ยวแห่งประเทศไทย ประเมินสถานการณ์การท่องเที่ยวว่า ในปี 2549
มีนักท่องเที่ยวรวมทั้งสิ้นกว่า 16 ล้านคน แบ่งเป็นนักท่องเที่ยวชาวไทยประมาณ 13 ล้านคน หรือ
80% และนักท่องเที่ยวต่างชาติประมาณ 3 ล้านคน หรือ 20%
มีรายได้จากท่องเที่ยวรวมทั้งสิ้นประมาณ 72,000 ล้านบาท
โดยในจำนวนนี้แบ่งเป็นรายได้จากนักท่องเที่ยวชาวไทยกว่า 45,000 ล้านบาท หรือ63%
ส่วนที่เหลือประมาณ 26,000 ล้านบาทหรือ 37% เป็นรายได้จากนักท่องเที่ยวต่างชาติ

ทั้งนี้ เมื่อแยกพิจารณาเป็นพื้นที่ภาคเหนือตอนบนกับภาคเหนือตอนล่างจะพบว่า
รายได้จากนักท่องเที่ยวส่วนใหญ่เกิดขึ้นในภาคเหนือตอนบนถึงประมาณ 60,000 ล้านบาท
แบ่งเป็นรายได้จากนักท่องเที่ยวคนไทย 58 % และนักท่องเที่ยวต่างชาติ 42%
ขณะที่ในภาคเหนือตอนล่างมีรายได้จากการท่องเที่ยวประมาณ 10,000 ล้านบาทเท่านั้น
โดยที่รายได้ถึง 91% มาจากนักท่องเที่ยวคนไทย
สำหรับแนวโน้มการเจริญเติบโตของนักท่องเที่ยวคนไทย ยังคงขยายตัวดีในพื้นที่ภาคเหนือตอนบน
แต่พื้นที่ภาคเหนือตอนล่างกลับประสบปัญหาการชะลอตัว และการลดลงของนักท่องเที่ยวต่างชาติ
นอกจากนั้นระยะเวลาพำนักเฉลี่ยในพื้นที่ ยังมีแนวโน้มลดลงตลอดด้วย จากปี 2546
ที่มีระยะเวลาพำนักเฉลี่ย 2.82 วัน ได้ลดลงมาเหลือเพียง 2.49 วันในปี 2549
ส่งผลให้ค่าใช้จ่ายเฉลี่ยต่อครั้งของนักท่องเที่ยวมีแนวโน้มลดต่ำลง
ค่าใช้จ่ายเฉลี่ยของนักท่องเที่ยวในพื้นที่ภาคเหนือตอนบน ได้ลดลงจาก 7,599 บาทต่อคนในปี 2547
เหลือ 5,668 บาทต่อคนในปี 2549 ส่วนค่าใช้จ่ายเฉลี่ยของนักท่องเที่ยวในพื้นที่ภาคเหนือตอนล่าง
ได้ลดลงจาก 2,036 บาทต่อคนในปี 2547 เหลือ 1,914 บาทต่อคนในปี 2549 ซึ่งค่อนข้างต่ำ
นอกจากนี้ ลักษณะของการเดินทางท่องเที่ยวในพื้นที่ภาคเหนือ ส่วนใหญ่เดินทางท่องเที่ยวตามฤดูกาล
และเกินกว่าครึ่งรวมตัวอยู่ในจังหวัดหลัก คือ เชียงใหม่ 37.79% พิษณุโลก 11.08% และเชียงราย
7.66% ทั้งนี้กลุ่มตลาดของนักท่องเที่ยว
ในกลุ่มนักท่องเที่ยวคนไทยเกือบครึ่งเป็นนักท่องเที่ยวภายในภูมิภาค
รองลงมาเป็นนักท่องเที่ยวจากกรุงเทพฯ ส่วนกลุ่มตลาดนักท่องเที่ยวต่างชาติ อันดับหนึ่ง คือยุโรป
45.19% รองลงมา คือ กลุ่มเอเชีย 23.08% จากสถิติของการท่องเที่ยวแห่งประเทศไทย
(มกราคม-กันยายน) เชียงใหม่ มีจำนวนนักท่องเที่ยวชาวไทย 1.7 ล้านคน นักท่องเที่ยวต่างชาติ
1.5 ล้านคน และมีนักท่องเที่ยวประมาณ 2 ล้านคนเข้าพักในโรงแรม โดยระยะเวลาพักเฉลี่ย
3.25 วัน ค่าใช้จ่ายเฉลี่ย 2,717.84 บาท/คน/วัน รวมเป็นรายได้ของกิจการโรงแรมประมาณ
18 ล้านบาท จากรายได้ทั้งหมด 26 ล้านบาท และเชียงราย มีจำนวนนักท่องเที่ยวชาวไทยกว่า 6
แสนคน นักท่องเที่ยวต่างชาติประมาณ 2 แสนคน และมีนักท่องเที่ยวประมาณ 5
แสนคนเข้าพักในโรงแรม โดยระยะเวลาพักเฉลี่ย 3.13 วัน ค่าใช้จ่ายเฉลี่ย 2,249.69
บาท/คน/วัน รวมเป็นรายได้ของกิจการโรงแรมประมาณ 3.5 ล้านบาท จากรายได้ทั้งหมด 5.8
ล้านบาท

ภาคตะวันออกเฉียงเหนือ

ยังคงมีจำนวนนักท่องเที่ยวเพิ่มมากขึ้นกว่าปีก่อนเช่นกัน เนื่องจากเป็นการเดินทางไม่ไกลจากกรุงเทพมากนัก ทำให้กลุ่มนักลงทุนด้านอสังหาริมทรัพย์ และโรงแรม พากันไปลงทุนที่เขาใหญ่ จึงทำให้ เป็นจุดหมายใหม่ของการท่องเที่ยว เขาใหญ่ถือว่าเป็นมรดกโลกที่สำคัญ โดยการรับรองของยูเนสโก้ จึงทำให้เป็นแหล่งท่องเที่ยวที่มีศักยภาพได้ในอนาคต คาดว่าภายในอนาคตนี้จะมีเครือข่ายโรงแรมต่างชาติเข้ามาพัฒนาธุรกิจโรงแรมเพิ่มมากขึ้น ซึ่งจะทำให้เขาใหญ่กลายเป็นแหล่งท่องเที่ยวใหม่และจุดขายใหม่ นอกจากหาดทราย ชายทะเลของไทย จากสถิติของการท่องเที่ยวแห่งประเทศไทย (มกราคม-กันยายน) นครราชสีมา มีจำนวนนักท่องเที่ยวชาวไทย 3.6 ล้านคน นักท่องเที่ยวต่างชาติเกือบ 7 หมื่นคน และประมาณว่ามีนักท่องเที่ยว 4 หมื่นกว่าคนที่เข้าพักในโรงแรม โดยระยะเวลาพักเฉลี่ย 2.35 วัน ค่าใช้จ่ายเฉลี่ย 847.17 บาท/คน/วัน รวมเป็นรายได้ของกิจการโรงแรมประมาณ 1.9 ล้านบาท จากรายได้ทั้งหมด 5.7 ล้านบาท และขอนแก่น มีจำนวนนักท่องเที่ยวชาวไทยประมาณ 1.8 ล้านคน นักท่องเที่ยวต่างชาติประมาณ 6 หมื่นกว่าคน และมีนักท่องเที่ยว 6 แสนกว่าคนเข้าพักในโรงแรม โดยระยะเวลาพักเฉลี่ย 2.81 วัน ค่าใช้จ่ายเฉลี่ย 969.73 บาท/คน/วัน รวมเป็นรายได้ของกิจการโรงแรมประมาณ 1.6 ล้านบาท จากรายได้ทั้งหมด 4 ล้านบาท

ภาวะอุตสาหกรรมท่องเที่ยวแนวโน้มของธุรกิจในโรงแรมและสภาพการแข่งขันในประเทศปี 2550

การปรับเปลี่ยนนโยบายให้สอดคล้องกับการบริหารงานของรัฐบาลชุดใหม่ ยุคเศรษฐกิจพอเพียง
เพื่อให้รับกับการจัดสรรงบประมาณประจำปีก็เกิดขึ้น สำหรับอุตสาหกรรมท่องเที่ยวไทย
ถือว่าเป็นการพลิกโฉมอย่างชัดเจน เพราะมีการวางทิศทางการท่องเที่ยวในปี 2550 ใหม่
ด้วยการเน้นคุณภาพนักท่องเที่ยวเป็นหลัก จะเห็นจากการที่การท่องเที่ยวแห่งประเทศไทย
ปรับลดเป้าหมายการท่องเที่ยวในปี 2550 จากจำนวนนักท่องเที่ยวที่ตั้งไว้ 15 ล้านคน เหลือ 14.8
ล้านคน โดยคาดว่าจะได้นักท่องเที่ยวที่มีคุณภาพ แต่ยังคงตั้งเป้าเพิ่มรายได้ไว้ที่ 5.47
แสนล้านบาทเหมือนเดิม ขณะที่ตั้งเป้านักท่องเที่ยวชาวไทย ไว้ที่ 82 ล้านคนครั้ง
เพื่อสร้างเงินหมุนเวียนภายในประเทศให้ได้ 3.77 แสนล้านบาท
ทั้งนี้เพื่อให้สอดคล้องกับความเป็นไปได้ในการขยายตัวด้านการท่องเที่ยวที่เกิดขึ้นจริง
ภายใต้งบประมาณประจำปีที่ได้รับ 3.6 พันล้านบาท โดยลดลงจากปีที่ผ่านมาราว 200 ล้านบาท

ปี 2550 อุตสาหกรรมท่องเที่ยวต้องเผชิญกับอุปสรรค "เหตุระเบิดกรุงเทพฯ"
การท่องเที่ยวแห่งประเทศไทย เร่งเดินหน้ากลยุทธ์ วางตำแหน่งการตลาดปูพื้นการขายท่องเที่ยว
"กรุงเทพฯ" และ "5 ภาค" ภาคกลาง ภาคตะวันออก/ตก ภาคเหนือ ภาคตะวันออกเฉียงเหนือ
ภาคใต้ ด้วยการสร้าง "แบรนด์" และ "ยุทธศาสตร์"
เพิ่มขีดความสามารถทางการแข่งขันแต่ละภาคอย่างเข้มข้น

การวางกลยุทธ์ 4+4 นั่นคือ ตลาดต่างประเทศ จะใช้ 4 กลยุทธ์ และ ตลาดในประเทศ จะใช้ 4
กลยุทธ์เช่นกัน

การส่งเสริมตลาดต่างประเทศ ประกอบด้วย 4 กลยุทธ์ คือ

1.  สร้างแบรนด์ประเทศไทย โดยจะใช้เคมแปญ Thailand Unforgettable
    ในการโฆษณาประชาสัมพันธ์ตลาดต่างประเทศ
    โดยจะเน้นการร่วมเฉลิมฉลองปีแห่งวโรกาสอันเป็นมหามงคลของพระบาทสมเด็จพระเจ้าอยู่หัวจะทรงเจริญพระชนพรรษาครบ
    80 พรรษา

2.  เพิ่มรายได้จากการท่องเที่ยว เน้นการดำเนินงานเพื่อขยายฐานกลุ่มตลาดที่มีการใช้จ่ายสูง
    เช่น กลุ่ม Honeymoon กลุ่ม MICE กลุ่มกอล์ฟ กลุ่มดำน้ำ กลุ่มสุขภาพ ฯลฯ
    โดยการลงสื่อโฆษณาประชาสัมพันธ์เจาะกลุ่มเป้าหมายและการเข้าร่วมงานส่งเสริมการขายเฉพาะกลุ่ม

3.  รักษาส่วนแบ่งตลาด โดยสร้างภาพพจน์ของไทยให้เด่นขึ้นใน 34
    ตลาดหลักโดยแสวงหาความร่วมมือกับพันธมิตรให้เพิ่มมากขึ้น
    นำเสนอสินค้าหาแหล่งท่องเที่ยวใหม่ๆ เปิดตลาดในพื้นที่ศักยภาพใหม่

4.  เสริมสร้างศักยภาพและขีดความสามารถในการแข่งขัน
    มุ่งเน้นความร่วมมือระหว่างประเทศผ่านกรอบความร่วมมือต่างๆ
    รวมทั้งวางแผนที่จะเพิ่มประสิทธิภาพของการทำการตลาดให้มากขึ้น
    เพิ่มช่องทางการขายให้กับธุรกิจของไทย
    และเพิ่มศักยภาพผู้ประกอบการท่องเที่ยวไทยโดยการพัฒนาระบบ E-Tourism

การส่งเสริมตลาดในประเทศประกอบด้วย 4 กลยุทธ์ คือ

1.  สร้างกระแสให้การท่องเที่ยวเป็นส่วนหนึ่งของชีวิต โดยจะดำเนินการประชาสัมพันธ์ ว่า
    การท่องเที่ยวเป็นสิ่งจำเป็นสำหรับชีวิต เน้นการท่องเที่ยวแบบเชื่อมโยงระหว่างภูมิภาค
    และจัดทำโครงสร้างการสนับสนุนการขายนักท่องเที่ยวเฉพาะกลุ่ม
    โดยจะมีการจัดเส้นทางและกิจกรรมส่งเสริมการเดินทางท่องเที่ยวเฉพาะกลุ่ม เช่น
    กลุ่มเยาวชน กลุ่มคนทำงาน กลุ่มครอบครัว และกลุ่มผู้สูงอายุ

2.  รณรงค์ให้เกิดการท่องเที่ยวอย่างรู้คุณค่ารักษาแหล่งท่องเที่ยว
    ซึ่งจะประกอบด้วยโครงการท่องเที่ยวอย่างรู้ค่า
    รักษาแหล่งท่องเที่ยวเฉลิมพระเกียรติเนื่องในโอกาสมหามงคลเฉลิมพระชนมพรรษา 80
    พรรษา 5 ธันวาคม 2550 รวมทั้งรักษาแหล่งท่องเที่ยวร่วมกับหน่วยงานภาครัฐและเอกชน
    โดยจะจัดนิทรรศการรณรงค์ปลูกฝังจิตสำนึกอีกด้วย

3.  ส่งเสริมการท่องเที่ยวในมิติการเรียนรู้และสร้างประโยชน์ต่อสังคม ซึ่งประกอบด้วย
    การท่องเที่ยวตามรอยพระราชดำริ
    จัดอบรมผู้นำเยาวชนเพื่อการอนุรักษ์พิทักษ์การท่องเที่ยวไทย
    และจัดหน่วยเคลื่อนที่เผยแพร่ความรู้ในการท่องเที่ยวที่เป็นประโยชน์ต่อสังคม

4.  ส่งเสริมการเดินทางท่องเที่ยวเชื่อมโยงระหว่างกลุ่มจังหวัดและระหว่างภูมิภาค

ทั้งนี้การท่องเที่ยวแห่งประเทศไทย ได้แบ่งพื้นที่ท่องที่ยวสำหรับตลาดในประเทศดังนี้

พื้นที่ท่องเที่ยวที่ 1 "กรุงเทพฯ+ภาคกลาง+ภาคตะวันออก" 26 จังหวัด
โครงสร้างสถานที่ท่องเที่ยวจะใกล้เคียงกัน ส่วนโอกาสนั้น "กรุงเทพฯ"
มีสูงที่สุดต่อเนื่องมาตลอดทุกยุค "ภาคกลาง"
มีความจำเป็นเร่งด่วนอันดับแรกที่การท่องเที่ยวแห่งประเทศไทยจะต้องปรับสินค้าทางการท่องเที่ยวให้พร้อมขายในปี
2550 ซึ่งมีข้อจำกัดของสถานที่เที่ยว ที่นำไปขายในตลาดต่างประเทศได้เพียง 16 จังหวัด อยู่ 3
ประเภท คือ แหล่งท่องเที่ยวทางธรรมชาติ แหล่งท่องเที่ยวทางประวัติศาสตร์วัฒนธรรม
และแหล่งท่องเที่ยวตามความสนใจพิเศษ

ส่วนการลงทุนพัฒนาสินค้าท่องเที่ยว กรุงเทพฯ+ภาคกลาง+ภาคตะวันออก
ต้องเพิ่มแบบฉับพลันเพื่อให้สามารถรองรับนักท่องเที่ยวได้ทุกตลาด นั่นคือ
บุกกำลังซื้อกลุ่มคุณภาพสูงด้วยสินค้าราคาแพง 5 รายการ มี 1) เอ็นเตอร์เทนเมนต์ 2)
สินค้าและบริการที่มีความหรูหรา 3) กอล์ฟ 4) ดำน้ำ 5) ช็อปปิ้ง

โดยที่ การท่องเที่ยวแห่งประเทศไทย มีแผนงานโครงการส่งเสริมตลาดท่องเที่ยว กรุงเทพฯ + 2
ภาค เป็นแรงหนุนโดยการทำ โปรดักส์โซนนิ่ง 9 โซน ประกอบด้วย

โซน 1 สีสันตะวันออก (ชลบุรี ระยอง จันทบุรี ตราด และหมู่เกาะ) ขายหาดทราย
เอ็นเตอร์เทนเมนต์ อีเวนต์ต่างๆ โดยใช้พัทยาเป็นตัวชูโรง

โซน 2 แดนสวรรค์ตะวันตก (สุพรรณบุรี นครปฐม ราชบุรี) ขายการท่องเที่ยวผจญภัย เดินป่า
ขี่ช้าง ปีนผา เที่ยวพิพิธภัณฑ์

โซน 3 มนต์เสน่ห์...ทะเลวัง (เพชรบุรี ประจวบคีรีขันธ์) ขายชายทะเล กอล์ฟ ธรรมชาติ
รีสอร์ตสปา

โซน 4 เที่ยวท่องล่องแม่กลอง (สมุทรสงคราม สมุทรสาคร) ขายวิถีวัฒนธรรม

โซน 5 เที่ยวเมืองเก่า...เล่าประวัติศาสตร์ (พระนครศรีอยุธยา ลพบุรี สิงห์บุรี อ่างทอง
สมุทรปราการ) ขายประวัติศาสตร์ โบราณสถาน มรดกโลก วัด วัง

โซน 6 เที่ยวท่องล่องเจ้าพระยา (กรุงเทพฯ ชัยนาท ปทุมธานี นนทบุรี) ขายวิถีวัฒนธรรม

โซน 7 ผจญภัยหัวใจสีเขียว (นครนายก ปราจีนบุรี ฉะเชิงเทรา สระบุรี) ขายล่องแก่ง ชมโลมา
ทัวร์สุขภาพ

โซน 8 ชายแดนเบื้องบูรพา (สระแก้ว จันทบุรี ตราด) ขายทัวร์เชื่อมโยงประเทศเพื่อนบ้าน
ธรรมชาติ ตลาดชายแดน

โซน 9 กรุงเทพ สุขหรรษา หรือ Bangkok Fest & Fun ขาย วัด วัง เรือ ไนต์ไลฟ์ ช็อปปิ้ง
เทศกาล

โปรแกรมหลักส่งเสริมแพ็กเกจการขายทัวร์มี 8 โปรแกรม ได้แก่

1.  โครงการท่องเที่ยวตามโครงการพระราชดำริ เพชรบุรี นครนายก จันทบุรี

2.  โครงการบัตรผู้สูงวัย

3.  โครงการสีสันตะวันออก

4.  โครงการเที่ยวเมืองไทยใกล้กรุงเทพฯ

5.  การเที่ยวในเขตทหาร

6.  กรุงเทพ สุขหรรษา หรือ Bangkok Fest & Fun

7.  แข่งขันกอล์ฟชิงแชมป์ภาคกลาง

8.  วันเดียวเที่ยวสุขใจ

พื้นที่ท่องเที่ยวที่ 2 "ภาคเหนือ" ออกตัวแรงมาตั้งแต่ปลายปี 2549 จากการเป็นสถานที่จัดงาน
"มหกรรมพืชสวนโลก 2006" และโอกาสทางการค้าท่องเที่ยวของภาคเหนือตอนล่าง ยังพอมีอยู่บ้าง
2 ส่วน

ส่วนแรก สินค้าทางธรรมชาติโดดเด่นสมบูรณ์มีความหลากหลาย เช่น อุทยานแห่งชาติอุ้มผาง
ทุ่งแสลงหลวง ภูหินร่องกล้า น้ำหนาว และทัวร์เชิงเกษตร

ส่วนที่สอง มรดกโลกทางประวัติศาสตร์โดดเด่น เช่น อุทยานประวัติศาสตร์สุโขทัย
แต่ก็มีข้อจำกัดพอสมควร ทั้งแหล่งท่องเที่ยวเปราะบางไม่เหมาะจะพัฒนารองรับตลาดขนาดใหญ่
เป็นพื้นที่ไม่มีคนรู้จัก และขาดการนำจุดเด่นมาเสนอขาย

พื้นที่ท่องเที่ยวที่ 3 "ภาคตะวันออกเฉียงเหนือ" 19 จังหวัด
แต่ละปีมีรายได้จากการท่องเที่ยวประมาณ 30 ล้านบาท เป็นกำลังซื้อที่มาจากคนไทยเกือบทั้งหมดถึง
94% ส่วนนักท่องเที่ยวต่างชาติมีน้อยมาก คิดเป็น 6% เท่านั้น ซึ่งส่วนใหญ่มีอยู่เพียง 2
จังหวัดเท่านั้น คือ หนองคาย อุดรธานี
จังหวัดอื่นในภาคอีสานได้ส่วนแบ่งนักท่องเที่ยวต่างชาติน้อยมากโดยจะสร้างโอกาสทางการค้าท่องเที่ยวด้วย

1.  โปรแกรมเชื่อมโยงสถานที่เที่ยวไทยกับกลุ่ม อินโดจีน

2.  เมืองศูนย์กลางจัดประชุมสัมมนาในประเทศ

3.  ศูนย์กลางการเที่ยวเชิงศาสนา

4.  เมืองแห่งการเรียนรู้วิถีชีวิตชุมชน

พื้นที่ท่องเที่ยวที่ 4 "ภาคใต้" จะถูกแบ่งเป็น 2 โซน คือ "ภาคใต้ตอนบน" ได้แก่ ชุมพร ระนอง
สุราษฎร์ธานี พังงา นครศรีธรรมราช กระบี่ ภูเก็ต ตรัง พัทลุง เป็นศูนย์รวมทัวร์ต่างชาติ
มีคนไทยเพียง 1 ใน 4 เท่านั้น "ภาคใต้ตอนล่าง" ได้แก่ สตูล สงขลา ปัตตานี ยะลา นราธิวาส

"โอกาสทางการค้าท่องเที่ยว" หากเป็นภาคใต้ตอนบน สถานภาพทางจุดขาย
คือชายฝั่งทะเลอันดามันที่สร้างรายได้สูงกว่าภูมิภาคอื่น
ต่างจากภาคใต้ตอนล่างขายแหล่งบันเทิงและช็อปปิ้งกับกลุ่มคนไทยและเพื่อนบ้าน

หากจะเพิ่มช่องทางการตลาดต้องฟื้นฟูชายหาดอันดามันอย่างรวดเร็ว
ต้องเพิ่มความสะดวกในการเดินทางเข้าถึง เพิ่มจำนวนโลว์คอสต์ แอร์ไลน์ส และ
สร้างแหล่งท่องเที่ยวรองเป็นสินค้าใหม่เข้ามาเสริมจนติดตลาด ข้อจำกัดที่จะต้องระวัง คือ
ปัญหาความไม่สงบในชายแดนภาคใต้ที่มีมาอย่างต่อเนื่อง
ปัญหาความปลอดภัยระดับประเทศที่อาจส่งผลต่อเนื่องมายังพื้นที่
สภาพภูมิอากาศต่อฤดูกาลท่องเที่ยวบางพื้นที่ และ
แหล่งท่องเที่ยวทางศาสนาวัฒนธรรมยังไม่โดดเด่นพอ

กลุ่มเป้าหมายของนักท่องเที่ยวต่างประเทศ

ในปี 2550 การท่องเที่ยวแห่งประเทศไทย จะเน้นกลุ่มนักท่องเที่ยวจากยุโรป
เอเชียตะวันออกเฉียงเหนือ และอาเซียน เพื่อให้รายได้การท่องเที่ยวบรรลุเป้าหมายที่ตั้งไว้คือ
547,500 ล้านบาท (+15%)

+-----------+-----------------------------+------+--------+----------+
| ภูมิภาค     | ตลาดเป้าหมายหลัก              | ล้า   | %      | %        |
|           |                             | นบาท | ส่วนแบ่ง | การเติบโต |
+-----------+-----------------------------+------+--------+----------+
| ยุโรป      | อังกฤษ เยอรมัน สแกนดิเนเวีย     | 192  | 35     | 16.1     |
|           | ฝรั่งเศส อิตาลี รัสเซีย สเปน      | ,600 |        |          |
+-----------+-----------------------------+------+--------+----------+
| เอเ       | ญี่ปุ่น จีน เกาหลี ไต้หวัน ฮ่องกง    | 181  | 33     | 14.2     |
| ชียตะวันออก |                             | ,160 |        |          |
|           |                             |      |        |          |
| เฉียงเหนือ  |                             |      |        |          |
+-----------+-----------------------------+------+--------+----------+
| อาเซียน    | มาเลเซีย สิงคโปร์ เวียดนาม      | 67   | 12     | 13.3     |
|           | ฟิลิปปินส์ อินโดนีเซีย             | ,790 |        |          |
+-----------+-----------------------------+------+--------+----------+
| ตะ        | สหรัฐอาหรับอิมิเรตส์             | 16   | 3      | 16.4     |
| วันออกกลาง |                             | ,200 |        |          |
+-----------+-----------------------------+------+--------+----------+
| อเมริกา    | สหรัฐอเมริกา                  | 45   | 8      | 16.5     |
|           |                             | ,440 |        |          |
+-----------+-----------------------------+------+--------+----------+
| เอเซียใต้   | อินเดีย                       | 16   | 3      | 17.2     |
|           |                             | ,930 |        |          |
+-----------+-----------------------------+------+--------+----------+
| แอฟริกา    | แอฟริกาใต้                    | 2    | 0.5    | 14.5     |
|           |                             | ,530 |        |          |
+-----------+-----------------------------+------+--------+----------+
| โอเชียเนีย  | ออสเตรเลีย                   | 24   | 4.5    | 12.3     |
|           |                             | ,850 |        |          |
+-----------+-----------------------------+------+--------+----------+

เชิงกลุ่มตลาด (Market Segment)

นักท่องเที่ยวทั่วไป : ครอบครัว สตรี คนทำงาน ผู้สูงอายุ Expatriate

กลุ่มความสนใจพิเศษ : กอล์ฟ ดำน้ำ สุขภาพ ฮันนีมูน ศาสนา นักเรียน นักศึกษา
อาจารย์มหาวิทยาลัย เรือยอชต์

กลุ่มเป้าหมายตลาดในประเทศของการท่องเที่ยวแห่งประเทศไทย

นักท่องเที่ยวทั่วไป : ครอบครัว วัยทำงาน ผู้ที่มีรายได้สูง เยาวชน Expatriate

กลุ่มความสนใจพิเศษ : กลุ่มสุขภาพ กลุ่ม Education กลุ่มกีฬา (กอล์ฟ, ดำน้ำ)
กลุ่มประชุมสัมมนา กลุ่มท่องเที่ยวเชิงเกษตร การท่องเที่ยวเชิงนิเวศและกึ่งผจญภัย กลุ่มศาสนา

จุดเด่น จุดด้อย โอกาส และอุปสรรคของบริษัทเมื่อเทียบกับคู่แข่ง

+----------------------------------+-----------------------------------+
| จุดเด่น                            | จุดด้อย                             |
+----------------------------------+-----------------------------------+
| . 1.                             | 1.  บริษัทเติบโตมาจากโรงแรมเดียว      |
| มีประสบการณ์ในธุรกิจโรงแรมมายาวนาน   |     จนกระ                         |
|                                  | ทั่งมีโรงแรมในเครือเพิ่มขึ้นมาในเวลาไม่นาน |
| 2. มีเอกลักษณ์ของตนเอง กล่าวคือ       |     จึงทำให้บร                      |
| ลักษณะก                           | ิษัทประสบปัญหาในการเตรียมบุคลากรระดับสูง |
| ารบริการที่เน้นเอกลักษณ์ประจำชาติเป็นหลัก |     และบริหารระบบง                 |
|                                  | านที่ยังไม่คล่องตัวและมีประสิทธิภาพเท่าที่ควร |
| 3. มีคุณภาพในการให้บริการที่ดี          |                                   |
| และในราคาที่เหมาะสม                | 2.  มีระบบการสำรองห้องพักที่ยังไม่สมบรูณ์  |
|                                  |                                   |
| 4. มีเครือข่ายโรงแรมมากทั่วประเทศ     | 3.  มีระบบลูกค้าสัมพันธ์ (CRM)          |
| และ                              |     ที่ยังไม่สมบรูณ์                    |
| จากการเข้าร่วมกลุ่มพันธมิตรโรงแรมทั่วโลก |                                   |
| (GHA)                            |                                   |
| ซึ่งเป็นกลุ่มพันธมิตรทางธุรกิจโรงแรม      |                                   |
| ที่มีขนาดใหญ่ที่สุดในโลก                |                                   |
| บริษัทม                            |                                   |
| ีเครือข่ายพันธมิตรเป็นโรงแรมและรีสอร์ทถึง |                                   |
| 153 แห่งใน 37 ประเทศ              |                                   |
| ซึ่งทำให้ศักยภาพทางการขา             |                                   |
| ยและการตลาดเหนือกว่าคู่แข่งอย่างแน่นนอน |                                   |
|                                  |                                   |
| 5.                               |                                   |
| มีระบบสำรองห้องพักที่ทันสมัยและรวดเร็ว   |                                   |
|                                  |                                   |
| 6.                               |                                   |
| พัฒนาการจัดระบบการตลาดในระยะยาว    |                                   |
| อย่างต่อเนื่องโดยการใช้เทคโนโลยีที่ทันสมัย |                                   |
|                                  |                                   |
| 7.                               |                                   |
| มีความสามาร                       |                                   |
| ถในเรื่องการหาแหล่งเงินกู้อัตราดอกเบี้ยต่ำ |                                   |
|                                  |                                   |
| 8.                               |                                   |
| สถานที่ตั้งของโรงแรมทุกแห่งอยู่ในทำเลที่ดี  |                                   |
|                                  |                                   |
| 9. มีวิทยาลัยดุสิตธานี                 |                                   |
| ที่สามารถผลิตบุคคลากร                |                                   |
| ระดับปฏิบัติงานได้มีคุณภาพตามที่ต้องการ    |                                   |
|                                  |                                   |
| 10. มีบริษัทฝึกอบรมที่สามารถให้ความรู้    |                                   |
| และพัฒนา                          |                                   |
|                                  |                                   |
| ความรู้ให้กับบุคคลากรขององค์กรในทุกด้าน  |                                   |
+----------------------------------+-----------------------------------+
| โอกาส                            | อุปสรรค                            |
+----------------------------------+-----------------------------------+
| 1.จากการส่ง                       | 1.จากการที่มีจำน                     |
| เสริมการท่องเที่ยวอย่างต่อเนื่องจากภาครัฐ | วนโรงแรมเพิ่มขึ้นอย่างรวดเร็วในบางจังหวัด |
| การจัดประชุมระดับประเทศ และนานาชาติ  | มีผลให้ปริมาณความต้อ                  |
| และการเป็นเจ้าภาพงานระดับโลก        | งการใช้บริการมีน้อยกว่าปริมาณโรงแรมที่มีอยู่ |
| เป็นโอกาสที่ดีต่อธุรกิจการโรงแรม        | และการแข่งขันที่สูง                    |
|                                  |                                   |
| 2. จากการมีสายการบินเกิดขึ้นหลายๆ     | 2. สภาวะเศรษฐกิจ การเมือง           |
| สายทั้งสายการบินนานาชาติ             | และความไม่สงบในประเทศทำให้นักท่อง     |
| และสายการบินราคาประหยัดภายในประเทศ | เที่ยวไม่เกิดความมั่นใจที่เดินทางมาท่องเที่ยว |
| ทำให้การเดินทางของนักท่องเที่ยวสะดวกขึ้น |                                   |
| ส่งผลที่ดีต่อธุรกิจโรงแรม               | 3.โรคระบาด                        |
|                                  | ส่งผลทำให้บางฤดูกาลที่มีการระบาดของโรค  |
| 3.                               | เช่นไข้หวัดนก                        |
| สนามบ                            | ทำให้นักท่องเที่ยวชะลอการเดินทาง        |
| ินสุวรรณภูมิซึ่งเปิดใช้บริการในเดือนมิถุนายน |                                   |
| 2549 นี้ ทำให้เที่ยวบินทั้งต่างประเทศ     | 4. ภัยธรรมชาติ ต่างๆ เช่นน้ำท่วม        |
| และในประเทศ                      |                                   |
| มีความสะดวกมากขึ้นและสามารถรองร     |                                   |
| ับการขนส่งนักท่องเที่ยวเข้ามาประเทศได้สูง |                                   |
|                                  |                                   |
| 4. ศักยภาพ                        |                                   |
| ค                                |                                   |
| วามสวยงามของแหล่งท่องเที่ยวประเทศไทย |                                   |
| ได้รับการกล่าวขาน                   |                                   |
| และยอมรับจากนักท่องเที่ยว             |                                   |
+----------------------------------+-----------------------------------+

อุปสรรคทางธุริจ

1. การลงทุนในธุรกิจโรงแรมใช้เงินลงทุนที่สูง

2. มีการแข่งขันในธุรกิจค่อนข้างสูง

3. เป็นธุรกิจที่ได้รับผลกระทบต่อปัจจัยหลายๆ ด้าน

4. มลภาวะ และการจราจรติดขัดของเมืองหลวง

3.2.7. กลยุทธ์การแข่งขันและสภาพการแข่งขันธุรกิจของบริษัท

ธุรกิจโรงแรม

1. โรงแรมดุสิตธานี กรุงเทพ

กลุ่มลูกค้าเป้าหมาย เนื่องจากโรงแรมนี้อยู่ในทำเลที่ตั้งที่ดีในกรุงเทพฯ
การเดินทางสะดวกเนื่องจากสามารถเดินทางได้ทั้งรถไฟฟ้า และรถไฟฟ้าใต้ดิน
จึงมุ่งเน้นลูกค้าทั้งตลาดบริษัท (Corporate) และกลุ่มนักธุรกิจ ซึ่งได้ใช้กลยุทธ์ในด้านคุณภาพสินค้า
และการเพิ่มมูลค่าในการบริการ (Value added)
ให้เกิดความพึงพอใจสูงสุดจะเป็นหนทางนำมาซึ่งรายได้ที่สูงขึ้นด้วย เช่นการจัดให้มี Executive
Club Lounge ไว้บริการกับลูกค้าที่จ่ายค่าห้องในอัตราสูง นอกจากนี้ยังมีการให้บริการอินเตอร์เนต
ห้องประชุมย่อย และห้องสัมมนา รวมทั้งสถานบริการเพื่อสุขภาพของเทวารัณย์ สปา
ที่เปิดเป็นแห่งแรกในเครือดุสิตธานี และได้รับความนิยมสูงทั้งชาวไทยและชาวต่างประเทศ

ส่วนในด้านห้องอาหารได้ปรับปรุงเปลี่ยนแปลงห้องอาหารใหม่ให้มีความหลากหลาย
เพื่อแข่งขันกับร้านอาหารของโรงแรมคู่แข่ง และร้านอาหารภายนอก

สภาพการแข่งขัน เนื่องจากมีโรงแรมระดับ 5
ดาวในกรุงเทพจำนวนมากซึ่งส่วนใหญ่เป็นโรงแรมที่มีเครือข่ายจากต่างประเทศ ทำให้จำนวนห้องพัก
ล้นตลาด ประกอบกับมีเซอร์วิส อพาร์ทเม้นท์ ในระดับดี ซึ่งทำธุรกิจใกล้เคียงกับธุรกิจโรงแรม
จึงทำให้มีการแข่งขันในระดับที่สูง

จำนวนคู่เแข่ง โรงแรมในกรุงเทพระดับ 5 ดาวขึ้นไป ได้แก่ โรงแรมคอนราด โรงแรมแกรนด์
ไฮแอท โรงแรมอินเตอร์คอนติเนนตัล กรุงเทพ โรงแรมเจ. ดับบลิว แมริออตต์
โรงแรมเชอราตันแกรนด์ สุขุมวิท โรงแรมบันยันทรี โรงแรมโฟร์ซีซั่น โรงแรมเมโทรโปลิแทน
นายเลิศ ปาร์คแรฟเฟิล โรงแรมโอเรียนเต็ล โรงแรม แพน แปซิฟิก โรงแรมเพนนินซูล่า
โรงแรมพลาซ่า แอททินนี่ โรงแรมรอยัล ออร์คิด เชอราตัน โรงแรมแชงกรีร่า โรงแรมสุโขทัย
และโรงแรมเวสติน

สัดส่วนลูกค้าในประเทศ กับ ต่างประเทศ 5:95

2. โรงแรมดุสิต รีสอร์ท พัทยา

กลุ่มลูกค้าเป้าหมาย เนื่องจากเป็นโรงแรมที่มีทำเลที่ตั้งที่ดีในพัทยาเหนือ และมีพื้นที่ติดชายหาด
จึงสะดวกต่อการเดินทาง และ แวดล้อมด้วยแหล่งบันเทิงที่เป็นจุดดึงดูดนักท่องเที่ยว
ทำให้โรงแรมเป็นที่สนใจต่อกลุ่มเป้าหมายต่างๆ ไม่ว่าจะเป็นกลุ่มนักท่องเที่ยว กลุ่มนักธุรกิจ หรือ
กลุ่มประชุมสัมมนา โดยเฉพาะในปัจจุบันได้รับความสนใจจากลุ่มสัมมนาต่างประเทศอย่างต่อเนื่อง
ทั้งกลุ่มประชุมที่มาจากยุโรป หรือ ภาคพื้นทวีปเอเซียด้วยกัน เช่น จีน เกาหลี ฮ่องกง และสิงคโปร์
โดยใช้กลยุทธ์รักษาระดับมาตรฐานโรงแรม 5 ดาว คำนึงความต้องการที่แท้จริงของลูกค้า
ตอบสนองความต้องการที่หลากหลายของลูกค้ากลุ่มประชุมสัมมนา และตอกย้ำจุดแข็งของโรงแรม
เพื่อให้เกิดความพึงพอใจสูงสุด เช่น การพัฒนาโรงแรม และห้องพักให้ทันสมัยอยู่เสมอ
เพิ่มห้องพักเป็นห้อง Dusit Club Room และ Dusit Grand Room พร้อมบริการพิเศษที่ Dusit
Club Lounge เพื่อตอบสนองความต้องการของตลาดนักธุรกิจที่มีศักยภาพสูงขึ้นในภูมิภาคนี้
การจัดให้มีการบริการด้านอินเตอร์เน็ต ห้องประชุมย่อย และห้องสัมมนา ศูนย์ออกกำลังกายที่ทันสมัย
รวมทั้งสถานบริการเพื่อสุขภาพเทวารัณย์ สปา
ซึ่งเป็นสปาที่ได้รับความนิยมสูงทั้งชาวไทยและต่างประเทศ

สภาพการแข่งขัน ปัจจุบันสภาพการแข่งในพัทยาค่อนข้างเข้มข้นมากขึ้น
จะเห็นได้จากโรงแรมเครือต่างประเทศที่เป็นคู่แข่งขันเดิมในตลาด เช่น โรงแรมพัทยามาริออท
รีสอร์ท แอนด์ สปา โรงแรมฮาร์ด ร๊อค พัทยา โรงแรมอมารี รีสอร์ท แอนด์ ทาวเวอร์ หรือ
กลุ่มใหม่ เช่น โรงแรมเชอราตัน พัทยา โรงแรมการ์เด้น คลิฟ (บริหารโดยโซฟิเทล)
ต่างก็ให้ความสนใจเข้ามาขอมีส่วนแบ่งการตลาดมากขึ้น โดยเฉพาะโรงแรมอมารี รีสอร์ท แอนด์
ทาวเวอร์ ได้หันมาปรับปรุง
และขยายโรงแรมเพื่อเพิ่มขีดความสามารถในการรองรับความต้องการของลูกค้าในกลุ่มต่างๆ
โดยเฉพาะกลุ่มลูกค้าในตลาดนักธุรกิจ ซึ่งเป็นกลุ่มเดียวกันกับโรงแรมดุสิต รีสอร์ท พัทยา

อำนาจการต่อรองของลูกค้า จากการที่มีโรงแรมระดับ 5 ดาวเพิ่มมากขึ้น
โอกาสเลือกและอำนาจการต่อรองกับโรงแรมของลูกค้าก็เพิ่มขึ้นด้วย
แต่การพิจารณาของลูกค้าก็ยังต้องคำนึงถึงปัจจัยอื่น ๆ ด้วย เช่น กลุ่มลูกค้าขนาดใหญ่ตั้งแต่ 500
คนขึ้นไป ก็ยังถูกจำกัดทางเลือกระหว่างโรงแรมดุสิต รีสอร์ท พัทยา และ โรงแรมรอยัล คลิฟ บีช
อยู่ในขณะนี้ แต่ถ้าเป็นช่วงฤดูการท่องเที่ยว คือระหว่างเดือนพฤศจิกายน - มีนาคม
ความต้องการของลูกค้าที่มีมาก จนทำให้โรงแรมสามารถต่อรองราคากับลูกค้าได้ง่ายขึ้น

สัดส่วนลูกค้าในประเทศ กับ ต่างประเทศ 30:70

3. โรงแรมดุสิต รีสอร์ท หัวหิน

กลุ่มลูกค้าเป้าหมาย เนื่องจากโรงแรมมีทำเลที่ตั้งและบรรยากาศแบบรีสอร์ท
กลุ่มลูกค้าจึงมุ่งเน้นไปยังนักท่องเที่ยว รวมถึง ตลาดบริษัท
(Corporate)ทั้งภายในประเทศและต่างประเทศ โดยใช้กลยุทธ์ด้านการให้บริการที่มีคุณภาพ
สร้างความพึงพอใจและความประทับใจสูงสุดแก่ลูกค้าที่มาใช้บริการ เช่นการบริการด้านอินเตอร์เน็ต
, สร้างและปรับปรุงห้องประชุมให้มีขนาดกว้างขวางมากขึ้น
เพื่อรองรับความต้องการของลูกค้าที่เพิ่มสูงขึ้นอย่างต่อเนื่อง
เพื่อใช้สำหรับงานจัดเลี้ยงและงานประชุมสัมมนา
ซึ่งขณะนี้ได้สร้างเสร็จสมบูรณ์และเปิดให้บริการตั้งแต่เดือน กรกฎาคมที่ผ่านมา
อีกทั้งยังมีศูนย์ออกกำลังกายที่ปรับปรุงให้ทันสมัยมากขึ้น สถานบริการเพื่อสุขภาพ เทวารัณย์ สปา
เป็นสปาที่ได้รับความนิยมทั้งชาวไทยและต่างประเทศ
ทั้งนี้ทางโรงแรมยังได้มีการปรับปรุงห้องอาหารให้ดูโดดเด่น สวยงาม
เพิ่มพื้นที่ในการให้บริการมากขึ้น และในช่วงกลางปีนี้จะได้ทำการปรับปรุงห้องสวีททั้งหมด
และห้องพักบางส่วน เพื่อสร้างความสวยงามและความแปลกใหม่
เน้นสไตล์และเอกลักษณ์ความเป็นดุสิต

สภาพการแข่งขัน โรงแรมระดับ 5 ดาวได้แก่ โรงแรมอนันตรา โรงแรมฮิลตัน โรงแรมโซฟิเทล
โรงแรมแมริออด โรงแรมเอวาซอล โรงแรมไฮเอทรีเจนซี่ โรงแรมวอราปุระ และ
โรงแรมเวอรันด้า

อำนาจการต่อรองของลูกค้า จากศักยภาพและทำเลที่ตั้งของโรงแรม
ทำให้บริษัทมีอำนาจการต่อรองได้พอสมควรสำหรับฤดูกาลท่องเที่ยว

สัดส่วนลูกค้าในประเทศ กับ ต่างประเทศ 40:60

4. โรงแรมดุสิตนิกโก้ มะนิลา

กลุ่มลูกค้าเป้าหมาย
เนื่องจากโรงแรมนี้อยู่ในทำเลที่ตั้งเมืองมาคาตี้ซึ่งเป็นแหล่งธุรกิจสำคัญของประเทศฟิลิปปินส์
จึงมุ่งตลาดบริษัท (Corporate) โดยใช้กลยุทธ์ในทำเลที่ตั้ง
คุณภาพของโรงแรมและการให้บริการที่ประทับใจ ตลอดถึงการเพิ่มมูลค่าในการบริการ (Value
added) จากการที่เป็นโรงแรมที่บริหารโดยคนไทย
จึงนำขนบธรรมเนียมที่ดีงามของประเทศไทยไปเผยแพร่เพื่อสร้างชื่อเสียงให้กับประเทศไทย

สภาพการแข่งขัน โรงแรมระดับ 5 ดาวในมะนิลาได้แก่ โรงแรมอินเตอร์คอน โรงแรมเพนนินซูล่า
โรงแรมแมนดาเรียล โอเรียนเต็ล โรงแรมนิวเวิลด์ และ โรงแรมมาคาตี้ แชงกรีร่า

อำนาจการต่อรองของลูกค้า
เนื่องจากในทำเลใกล้เคียงมีโรงแรมระดับที่เป็นเครือข่ายของต่างประเทศส่วนใหญ่
และมีจำนวนห้องพักมาก ทำให้มีการแข่งขันในธุรกิจสูง ทำให้ลูกค้ามีอำนาจการต่อรองมากพอสมควร

สัดส่วนลูกค้าในประเทศ กับ ต่างประเทศ 30:70

5. โรงแรมรอยัล ปริ๊นเซส หลานหลวง

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บริเวณเกาะกลางรัตนโกสินทร์
ใกล้หน่วยราชการ และองค์การสหประชาชาติ
ดังนั้นจึงมุ่งเน้นลูกค้าในส่วนการจัดประชุมข้าราชการและการประชุมสหประชาชาติ ทางโรงแรมมี
อินเตอร์เน็ตให้บริการทั้งในห้องพักและห้องประชุม รวมถึงห้องออกกำลังกายและสระว่ายน้ำ
แต่ทั้งนี้ยังมุ่งกลุ่มลูกค้านักท่องเที่ยว โดยเน้นจุดขายสำหรับนักท่องเที่ยว คือใกล้ถนนข้าวสาร
ซึ่งเป็นแหล่งช้อปปิ้งยามค่ำคืนของนักท่องเที่ยวต่างชาติ
ส่วนในด้านห้องอาหารทางโรงแรมมีห้องอาหารจีน ญี่ปุ่นและอิตาเลียน รวมถึงห้องอาหารนานาชาติ
ไว้บริการครบครัน

สภาพการแข่งขัน  จากการที่โรงแรมไม่ได้อยู่ในแหล่งช้อปปิ้ง
ทำให้กลุ่มลูกค้านักท่องเที่ยวนิยมไปโรงแรมที่มีแหล่งที่สามารถจับจ่ายซื้อของได้
ทางโรงแรมจะต้องแข่งขันด้วยการพัฒนาสร้างความแตกต่างในการให้บริการกับลูกค้าเพื่อสามารถชนะคู่แข่ง
ทางโรงแรมได้จัดรถไปส่งยังแหล่งช้อปปิ้ง โดยไม่คิดค่าบริการ โรงแรมที่ถือว่าเป็นคู่แข่งได้แก่
โรงแรมสยามซิตี้ โรงแรมปริ๊นพาเลซ โรงแรมโซล ทวิน ทาวเวอร์ โรงแรมรอยัลริเวอร์ และ
โรงแรมรอยัลซิตี้

อำนาจการต่อรองของลูกค้า
จากศักยภาพและทำเลที่ตั้งของโรงแรมที่ใกล้หน่วยงานราชการและองค์การสหประชาชาติ
ทำให้บริษัทมีอำนาจการต่อรองพอสมควร

สัดส่วนลูกค้าในประเทศ กับ ต่างประเทศ 30:70

6. โรงแรมรอยัล ปริ๊นเซส ศรีนครินทร์

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บริเวณถนนศรีนครินทร์
ซึ่งใกล้กับแหล่งอุตสาหกรรม เช่น บางปู เวลโก้ ลาดกระบัง บางปะกง จึงมุ่งตลาดบริษัท
(Corporate) ส่วนกลยุทธ์ที่ใช้จะมุ่งเน้นด้านคุณภาพและการบริการ เพื่อให้ลูกค้ามีความรู้สึกได้ถึง
มูลค่ากับการจ่ายเงิน (Value For Money)

สภาพการแข่งขัน เป็นบริเวณที่มีความต้องการทางด้านห้องพักค่อนข้างสูง  การแข่งขัน เริ่มมี
คู่แข่งที่เพิ่มมากขึ้น คู่แข่งที่สำคัญ ได้แก่ โรงแรม โนโวเทล สุวรรณภูมิ  โรงแรม โนโวเทล
บางนา  โรงแรม คิงปาร์ค เอเวนิว และ โรงแรม อมารี เอเทรียม

ภาพโดยรวม ยังถือว่าได้เปรียบคู่แข่งในแง่ ของทำเลที่ตั้งที่สนับสนุน ให้ลูกค้าตัดสินใจเข้าพัก ได้แก่
แหล่งช็อปปิ้ง ที่อยู่ติดกัน และความใกล้กับ สนามบิน สุวรรณภูมิที่ใช้เวลาเดินทางเพียงไม่เกิน 20
นาที

สัดส่วนลูกค้าในประเทศ กับ ต่างประเทศ 10:90

7. โรงแรมรอยัล ปริ๊นเซส เชียงใหม่

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่บนถนนช้างคลาน
ไนท์บาร์ซาร์ที่เป็นที่รู้จักของนักท่องเที่ยวทั้งชาวไทย และต่างประเทศเป็นอย่างดี
ลูกค้าเป้าหมายได้แก่กลุ่มนักท่องเที่ยว ลูกค้าตลาดบริษัท (Corporate)
และหน่วยงานราชการที่มีการจัดประชุมสัมมนา ส่วนกลยุทธ์ที่ใช้จะมุ่งเน้นด้านคุณภาพและการบริการ
และการเพิ่มมูลค่าในการบริการ (Value added) เพื่อสร้างความพึงพอใจสูงสุดให้กับลูกค้า

สภาพการแข่งขัน จากการที่โรงแรมอยู่ในแหล่งช้อปปิ้ง
ทำให้เป็นที่นิยมของกลุ่มลูกค้านักท่องเที่ยวเพราะสามารถจับจ่ายซื้อของสะดวก
การเดินทางสะดวกแต่มีโรงแรมที่เกิดขึ้นในเชียงใหม่จำนวนมากทำให้การแข่งขันสูงตามไปด้วย
โรงแรมที่ถือว่าเป็นคู่แข่งได้แก่ โรงแรมอมารี รินคำ โรงแรมเซ็นทรัล ดวงตะวัน
โรงแรมอิมพิเรียล แม่ปิง โรงแรมเชอราตัน และ โรงแรม แพน แปซิฟิก

อำนาจการต่อรองของลูกค้า
จากจำนวนโรงแรมที่มีเพิ่มขึ้นในจังหวัดเชียงใหม่ทำให้มีจำนวนห้องพักมากขึ้น
สำหรับนอกฤดูการท่องเที่ยวลูกค้าจะมีอำนาจการต่อรองสูงพอสมควร

สัดส่วนลูกค้าในประเทศ กับ ต่างประเทศ 30:70

8. โรงแรมรอยัล ปริ๊นเซส โคราช

กลุ่มลูกค้าเป้าหมาย เป็นโรงแรมระดับ 4 ดาว ตั้งอยู่ บนถนนสุรนารายณ์ ในเขตอำเภอเมือง
จังหวัดนครราชสีมา เป็นเมืองใหญ่ที่จะเข้าสู่ประตูเขตภาคอีสานไปยังจังหวัดต่างๆ
ถือเป็นจังหวัดที่มีอาณาเขตกว้างขวางจึง มีกิจการห้างร้าน บริษัท และหน่วยงานราชการที่สำคัญ
อยู่เป็นจำนวนมาก รวมถึงนิคมอุตสาหกรรม ยังผลให้กลุ่มลูกค้าเป้าหมายที่สำคัญ คือ บริษัท
(Corporate) หน่วยงานราชการที่มีการจัดสัมมนา และ รองลงมาคือ
กลุ่มนักท่องเที่ยวที่ชื่นชอบศาสนสถาน และโบราณสถาน ส่วนกลยุทธ์ ที่ใช้เน้นเรื่องคุณภาพ
และการให้บริการต่อลูกค้า และการเพิ่มมูลค่าในการให้บริการ (Value added)
ให้เกิดความประทับใจ และ พึงพอใจสูงสุด

สภาพการแข่งขัน จังหวัดนครราชสีมาไม่ใช่แหล่งท่องเที่ยวโดยตรง เป็นประตูผ่านเข้าเขตภาคอีสาน
ส่วนใหญ่มักเป็นที่นิยมของชาวไทยและชาวต่างชาติ ในการท่องเที่ยว การจัดประชุม
สัมมนาในรูปแบบ รีสอร์ทที่พร้อมด้วยกิจกรรมสันทนาการ การผจญภัย และเชิงอนุรักษ์ธรรมชาติ
ซึ่งอยู่ในเขตพื้นที่เขาใหญ่ ปากช่อง ใช้ระยะเวลาในการเดินทางสั้นกว่าที่จะเข้าในเขตพื้นที่ตัวเมือง
แม้กระนั้นโรงแรมที่มีอยู่ในเขตตัวเมืองมีเป็นจำนวนมากเช่นกัน
ทำให้มีจำนวนห้องพักเกินความต้องการ เป็นผลทำให้มีการแข่งขัน การตัดราคาขายสูง
และนับได้ว่ามี 2 โรงแรม ที่ เป็นคู่แข่งขันในปัจจุบัน ได้แก่ โรงแรมสีมาธานี และ
โรงแรมราชพฤกษ์ แกรนด์

อำนาจการต่อรองลูกค้า มีจำนวนโรงแรมรายย่อย เพิ่มขึ้น ลูกค้ามีอำนาจการต่อรองพอสมควร

สัดส่วนลูกค้าในประเทศ กับ ต่างประเทศ 60:40

9. โรงแรมดีทู เชียงใหม่

กลุ่มลูกค้าเป้าหมาย เป็นโรงแรมระดับ 5 ดาว ตั้งอยู่บนถนนช้างคลาน
ไนท์บาร์ซาร์ที่เป็นที่รู้จักของนักท่องเที่ยวทั้งชาวไทย และต่างประเทศเป็นอย่างดี
ลูกค้าเป้าหมายได้แก่กลุ่มนักท่องเที่ยว ลูกค้าตลาดบริษัท (Corporate)
และหน่วยงานราชการที่มีการจัดประชุมสัมมนา

สภาพการแข่งขัน จากการที่โรงแรมอยู่ใจกลางเมืองเชียงใหม่
ทำให้สะดวกแก่การจับจ่ายซื้อของและการเดินทางสะดวกแต่ขณะเดียวกันก็มีโรงแรมที่เกิดขึ้นในเชียงใหม่จำนวนมากทำให้การแข่งขันสูงตามไปด้วย
โรงแรมที่ถือว่าเป็นคู่แข่งได้แก่ โรงแรมเชอราตัน โรงแรมเชดี เชียงใหม่ และโรงแรมราชมังคลา
อำนาจการต่อรองของลูกค้า
จากจำนวนโรงแรมที่มีเพิ่มขึ้นในจังหวัดเชียงใหม่ทำให้ลูกค้ามีตัวเลือกด้านราคาในช่วงฤดูการท่องเที่ยวลูกค้าจะมีอำนาจการต่อรองสูง

สัดส่วนลูกค้าในประเทศ กับ ต่างประเทศ 40:60

ธุรกิจการบริหารโรงแรม

ลักษณะลูกค้า บริษัทประกอบธุรกิจการบริหาร และแฟรนไชน์ โรงแรมภายใต้บริษัทย่อย
โดยกลุ่มโรงแรมที่รับบริหารที่อยู่ในระดับ 5 ดาวใช้ชื่อ “ดุสิตธานี” ส่วนโรงแรมระดับ 4 ดาวใช้ชื่อ
“รอยัล ปริ๊นเซส” และล่าสุดชื่อ “ดีทู” โดยปัจจุบันมีโรงแรมที่อยู่ภายใต้บริษัท
และโรงแรมที่รับบริหารทั้งภายในประเทศและต่างประเทศภายใต้ชื่อ “ดุสิตธานี” “รอยัล ปริ๊นเซส”
และ “ดีทู” รวม 20 แห่ง

ลูกค้าเป้าหมาย เจ้าของโรงแรมที่ไม่ได้เป็นผู้บริหารโรงแรมเอง

สภาพการแข่งขัน ปัจจุบันมีกลุ่มโรงแรมที่เป็นเครือข่าย
ในต่างประเทศเข้ามารับบริหารโรงแรมในประเทศไทย หลายแห่ง ทำให้การแข่งขันสูง

ธุรกิจการบริการเพื่อสุขภาพ (Spa)

1. เทวารัณย์สปา กรุงเทพ

กลุ่มลูกค้าเป้าหมาย เป็นสปาระดับพรีเมี่ยม อยู่ในโรงแรมดุสิตธานี กรุงเทพ
ลูกค้าเป้าหมายได้แก่ลูกค้า โรงแรม นักท่องเที่ยวจากต่างประเทศ
โดยเฉพาะประเทศทางแถบเอเชียจะนิยมและชื่นชอบในการทำสปา ลูกค้า
ต่างประเทศที่พักในประเทศไทย (Expatriate) และลูกค้าคนไทย
กลยุทธ์ทางการตลาดที่นำมาปรับใช้ คือมุ่งเน้นและให้ความสำคัญด้านบริการ
ไม่หยุดนิ่งที่จะพัฒนาแนวความคิดใหม่ ๆ ออกมาเพื่อตอบสนองความต้องการของตลาด
นอกจากนี้ข่าวประชาสัมพันธ์ยังคงเน้นด้านภาพลักษณ์ เพื่อให้เทวารัณย์ สปาเป็นที่รู้จักมากยิ่งขึ้น

สภาพการแข่งขัน ปัจจุบันคนส่วนใหญ่ให้ความสำคัญในการดูแลสุขภาพมากยิ่งขึ้น
ดังนั้นธุรกิจสปาจึงเป็นที่นิยมอย่างแพร่หลายทั้งชาวไทยและต่างประเทศ
ธุรกิจสปาจึงเปิดให้บริการกันเป็นจำนวนมาก ไม่ว่าจะเป็นสปาในโรงแรม (Hotels & Resorts
Spas) หรือสปาทั่วๆ ไป (Day Spas)

อำนาจการต่อรองของลูกค้า เนื่องจากสปาเป็นธุรกิจที่มีการแข่งขันสูงมาก
แต่เนื่องจากโรงแรมมีทำเลที่ตั้งที่ง่ายต่อการเดินทาง
ประกอบกับมีชื่อเสียงและการให้บริการที่เป็นที่ยอมรับทั้งแขกภายในประเทศและต่างชาติ
ทำให้บริษัทยังมีอำนาจการต่อรองพอสมควร

สัดส่วนลูกค้าคนไทย กับ คนต่างชาติ 10:90

2. เทวารัณย์สปา พัทยา

กลุ่มลูกค้าเป้าหมาย เป็นสปาระดับพรีเมี่ยม อยู่ในโรงแรมดุสิต รีสอร์ท พัทยา
ลูกค้าเป้าหมายได้แก่ลูกค้าโรงแรมทั้งชาวไทยและต่างประเทศ
กลยุทธ์ทางการตลาดที่นำมาปรับใช้คือมุ่งเน้นและให้ความสำคัญด้านบริการเป็นหลัก
และไม่หยุดนิ่งที่จะพัฒนาแนวความคิดใหม่ๆ ออกมาเพื่อตอบสนองความต้องการของตลาด
แต่เนื่องจากสภาพตลาดและกลุ่มลูกค้าที่พัทยามีความแตกต่างจากกรุงเทพ
ดังนั้นจะมีการปรับแนวทางและมีการจัดทำการตลาดแบบส่งเสริมการขายด้วยวิธีการต่างๆ
เพื่อให้สอดคล้องและเหมาะสมกับกลุ่มตลาดและกลุ่มลูกค้า

สภาพการแข่งขัน การแข่งขันรุนแรง มีสปาใหม่ๆ
ที่เสนอราคาประหยัดเข้ามาในตลาดเป็นจำนวนมาก
ซึ่งทำให้ลูกค้าสามารถเลือกราคาที่จะไปใช้บริการสปาราคาประหยัดกันมากขึ้น

อำนาจการต่อรองของลูกค้า การแข่งขันรุนแรง ดังนั้นลูกค้าจึงมีอำนาจการต่อรองพอสมควร

สัดส่วนลูกค้าคนไทย กับ คนต่างชาติ 20:80

3. เทวารัณย์สปา ชะอำ/หัวหิน

กลุ่มลูกค้าเป้าหมาย เป็นสปาระดับพรีเมี่ยมอยู่ในโรงแรมดุสิต รีสอร์ท หัวหิน
ลูกค้าเป้าหมายได้แก่ลูกค้าโรงแรมทั้งชาวไทยและต่างประเทศ กลยุทธ์หลักๆ เหมือนกรุงเทพ
และพัทยา กลุ่มลูกค้าของหัวหินนั้นจะมีอำนาจซื้อมากกว่าพัทยา และเน้นความคุ้มค่า
ดังนั้นจึงมีการปรับการส่งเสริมการขายให้เหมาะสม และสอดคล้องกับกลุ่มลูกค้าตลาด

สภาพการแข่งขัน การแข่งขันไม่รุนแรงเท่าพัทยา แต่เนื่องจากสถานที่ตั้งของโรงแรมอยู่นอกเมือง
ทำให้ลูกค้านอกโรงแรมยังมีจำนวนน้อยอยู่มาก จะมีเพียงลูกค้าของโรงแรมเป็นหลักเท่านั้น
เพื่อเพิ่มช่องทางการขายให้มากขึ้น บริษัทจึงทำการตลาดกับบริษัทตัวแทน (Agent/Organizer)
เพื่อให้จัดส่งแขกนอกมาให้ที่เทวารัณย์ สปา ชะอำ/หัวหิน อีกด้วย

อำนาจการต่อรองของลูกค้า เนื่องด้วยกลุ่มลูกค้าหลักเป็นแขกที่มาพักโรงแรม
และมีกิจกรรมภายในโรงแรม ดังนั้นการต่อรองจึงมีมากขึ้น
จึงจำเป็นต้องผ่านช่องทางการขายโดยบริษัทตัวแทน (Agent/Organizer)

สัดส่วนลูกค้าคนไทย กับ คนต่างชาติ 20:80

4. เทวารัณย์สปา เชียงใหม่

กลุ่มลูกค้าเป้าหมาย เป็นสปาระดับพรีเมี่ยมอยู่ในโรงแรมดีทู เชียงใหม่ ลูกค้าเป้าหมายได้แก่ลูกค้า
โรงแรม นักท่องเที่ยวจากต่างประเทศ ลูกค้าคนไทย
กลยุทธ์ทางการตลาดที่นำมาปรับใช้คือมุ่งเน้นและให้ความสำคัญด้านบริการเป็นหลัก

สภาพการแข่งขัน การแข่งขันรุนแรง มีสปาใหม่ๆ
ที่เสนอราคาประหยัดเข้ามาในตลาดเป็นจำนวนมาก

อำนาจการต่อรองของลูกค้า ลุกค้ามีอำนาจการต่อรองพอสมควร

สัดส่วนลูกค้าคนไทย กับ คนต่างชาติ 15:85

3.3 การจัดหาผลิตภัณฑ์หรือบริการ

-   บริษัทประกอบธุรกิจการให้บริการด้านโรงแรมเป็นหลัก
    ปริมาณการให้บริการห้องพักและอัตราการเข้าพักแต่ละโรงแรมดังนี้

+-------------------+--------------------+------+------+------+-------+
| โรงแรม            | บริษัทผู้ประกอบธุรกิจ    | จำ   | อัตรา |      |       |
|                   |                    | นวนห | การเ |      |       |
|                   |                    | ้องพัก | ข้าพัก |      |       |
|                   |                    |      | (ร้อ  |      |       |
|                   |                    |      | ยละ) |      |       |
+-------------------+--------------------+------+------+------+-------+
|                   |                    |      | 2547 | 2548 | 2549  |
+-------------------+--------------------+------+------+------+-------+
| ดุสิตธานี            | บมจ. ดุสิตธานี        | 517  | 5    | 52   | 59.27 |
|                   |                    |      | 1.00 | .50* |       |
+-------------------+--------------------+------+------+------+-------+
| ดุสิต รีสอร์ท พัทยา    | บมจ. ดุสิตธานี        | 457  | 5    | 6    | 62.30 |
|                   |                    |      | 9.00 | 2.77 |       |
+-------------------+--------------------+------+------+------+-------+
| ดุสิต รีสอร์ท หัวหิน    | บมจ. ดุสิตธานี        | 300  | 5    | 6    | 70.74 |
|                   |                    |      | 4.00 | 1.45 |       |
+-------------------+--------------------+------+------+------+-------+
| ดุสิต นิกโก้ มะนิลา    | Philippine         | 542  | 8    | 8    | 75.19 |
|                   | Hoteliers, Inc.    |      | 0.00 | 4.66 |       |
+-------------------+--------------------+------+------+------+-------+
| รอยัล ปริ๊นเซส       | บมจ. รอยัล ปริ๊นเซส   | 167  | 6    | 7    | 73.86 |
| กรุงเทพ            |                    |      | 9.00 | 0.14 |       |
+-------------------+--------------------+------+------+------+-------+
| รอยัล ปริ๊นเซส       | บมจ. รอยัล ปริ๊นเซส   | 198  | 7    | 7    | 75.26 |
| ศรีนครินทร์          |                    |      | 4.00 | 3.01 |       |
+-------------------+--------------------+------+------+------+-------+
| รอยัล ปริ๊นเซส       | บมจ. รอยัล ปริ๊นเซส   | 198  | 7    | 6    | 70.19 |
| เชียงใหม่           |                    |      | 1.00 | 2.73 |       |
+-------------------+--------------------+------+------+------+-------+
| รอยัล ปริ๊นเซส โคราช | บมจ. รอยัล ปริ๊นเซส   | 186  | 7    | 6    | 58.03 |
|                   |                    |      | 0.00 | 4.03 |       |
+-------------------+--------------------+------+------+------+-------+
| ดีทู เชียงใหม่**      | บจ. ดุสิตโฮเต็ล แอนด์  | 130  | -    | 7.33 | 35.24 |
|                   | รีสอร์ท              |      |      |      |       |
+-------------------+--------------------+------+------+------+-------+

  * ปิดเพื่อปรับปรุงซ่อมแซมห้องพักตั้งแต่ปี 2547 ซึ่งได้เสร็จสิ้นเมื่อสิ้นปี 2548
  โดยการปรับปรุงห้องอาหาร Mayflower ห้องอาหาร Pavilion
  และภูมิทัศน์ของโรงแรมนั้นคาดว่าจะเสร็จภายในปี 2549

  ** เริ่มเปิดดำเนินการอย่างเป็นทางการในเดือนพฤศจิกายน 2549

3.4 ผลกระทบต่อสิ่งแวดล้อม

การประกอบการของบริษัทประเภทธุรกิจโรงแรมซึ่งนับเป็นส่วนหนึ่งของชุมชนนั้น โรงแรมและ
รีสอร์ทในเครือดุสิตธานียึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก เจ้าหน้าที่และพนักงานโรงแรมทุกคนที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์
เนื่องจากน้ำและไฟฟ้าเป็นสิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่าโรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1.  บริษัทได้กำหนดให้แต่ละโรงแรมมีโรงบำบัดน้ำเสีย ซึ่งโรงแรมได้ควบคุมดูแลระบบบำบัดน้ำเสีย
    ให้สามารถบำบัดน้ำเสียได้อย่างมีประสิทธิภาพ
    และนำน้ำทิ้งหลังบำบัดที่ผ่านการเติมคลอรีนแล้วไปใช้ รดน้ำต้นไม้ ทำความสะอาดพื้น อาคาร
    ล้างรถ เป็นต้น และจากผลการวิเคราะห์คุณภาพน้ำทิ้ง
    พบว่าคุณภาพน้ำอยู่ในมาตรฐานคุณภาพน้ำทิ้งจากอาคาร ตามประกาศสำนักงานคณะกรรมการ
    สิ่งแวดล้อมแห่งชาติ

2.  การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่าแต่ละส่วน
    แต่ละแผนกได้ใช้พลังงานอย่างมีประสิทธิภาพ
    ทำให้โรงแรมสามารถควบคุมการใช้พลังงานในแต่ละเดือนของแต่ละแผนก อย่างมีประสิทธิภาพ
    และเปลี่ยนเครื่องทำความเย็น (Chiller)
    ใหม่โดยไม่ใช้เครื่องทำความเย็นที่ต้องใช้สารซีเอฟซี ที่เป็นอันตรายต่อมลภาวะและสิ่งแวดล้อม

3.  นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

    -   ลดปริมาณของขยะมูลฝอย
        โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

    -   นำสิ่งของต่าง ๆ กลับมาใช้อีกครั้งหนึ่ง
        เพื่อวัตถุประสงค์เดิมหรือวัตถุประสงค์อื่นเท่าที่จะสามารถทำได้ เช่น
        ขวดที่สามารถบรรจุของได้ใหม่ ผ้าขนหนูและถุงใส่เสื้อผ้าส่งซัก ผ้ากันเปื้อน
        ที่ซักล้างทำความสะอาดได้ แบตเตอรี่ไฟที่สามารถอัดกระแสไฟฟ้าใหม่ได้
        บันทึกข้อความที่ใช้ภายในโรงแรมด้วยกระดาษที่ใช้แล้ว
        แต่ยังมีเนื้อที่พอจะเขียนข้อความได้ เป็นต้น

    -   นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง
        โดยวิธีการแยกประเภทขยะ โดยเริ่มตั้งแต่การจัดหาภาชนะรองรับแยกตามชนิด
        และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
        กระดาษใช้ในสำนักงาน อาหารและ อินทรียวัตถุ แก้ว พลาสติก
        กระป๋องที่ทำด้วยเหล็กและดีบุก เป็นต้น

    -   ปลูกจิตสำนึกของพนักงานให้รู้จักประหยัดไม่ว่าจะเป็นเรื่องของพลังงาน
        และการใช้วัสดุอุปกรณ์สำนักงาน เช่นการประหยัดไฟ การใช้กระดาษ 2 หน้าเป็นต้น

การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัดกับกรมทะเบียนการค้า
กระทรวงพาณิชย์ ใบสำคัญแสดงการจดทะเบียนของบริษัท
ถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทจะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัด

นอกจากนี้โรงแรมในเครือส่วนใหญ่เข้าร่วมโครงการใบไม้เขียว
ของมูลนิธิใบไม้สีเขียวซึ่งจัดตั้งโดยคณะกรรมการส่งเสริมกิจกรรมสิ่งแวดล้อมเพื่อการท่องเที่ยว
(“ค.ส.ส.ท.”) ประกอบด้วยองค์กรที่มีวิสัยทัศน์ด้านการพัฒนาธรุกิจการ ท่องเที่ยวและการโรงแรม
องค์กรที่กล่าวถึงนั้น คือ การท่องเที่ยวแห่งประเทศไทย สมาคมโรงแรมไทย
โครงการสิ่งแวดล้อมแห่งสหประชาชาติประจำภูมิภาคเอเชียแปซิฟิก
สำนักงานการจัดการด้านการใช้ไฟฟ้า การไฟฟ้าฝ่ายผลิตแห่งประเทศไทย
สมาคมพัฒนาคุณภาพสิ่งแวดล้อมและการประปานครหลวง

ซึ่งโครงการใบไม้เขียวมีวัตถุประสงค์ที่จะพัฒนาประสิทธิภาพการใช้พลังงานและพัฒนาคุณภาพสิ่งแวดล้อมของธุรกิจการท่องเที่ยวและการโรงแรม
โดยจะวัดระดับมาตรฐานโดยพิจารณาถึงเรื่องสิ่งแวดล้อมและการประหยัด
พลังงานของโรงแรมเทียบได้กับ ISO 14000
หากโรงแรมไหนที่ได้ระดับมาตรฐานตามที่กำหนดจะได้ใบไม้ 1 ใบ
ซึ่งโรงแรมในเครือดุสิตธานีและรอยัล ปริ๊นเซสได้รับมาตรฐานใบไม้ 3 ถึง 5 ใบ

ที่ผ่านมาบริษัทไม่มีค่าใช้จ่ายเกี่ยวเนื่องกับเรื่องผลกระทบต่อสิ่งแวดล้อม
แต่มีค่าใช้จ่ายเพื่อรักษามาตรฐานในด้านต่างๆ ตลอดจนเพื่อให้สิ่งแวดล้อมของโรงแรมอยู่ในสภาพที่ดี
ซึ่งเป็นค่าใช้จ่ายในการดำเนินงานตามปกติ

[1] ข้อมูลอุตสาหกรรมนั้นรวบรวมและสรุปจากองค์กรและสื่อต่างๆ อาทิเช่น
การท่องเที่ยวแห่งประเทศไทย องค์การส่งเสริมการท่องเที่ยวโลก ศูนย์วิจัยกสิกรไทย
หนังสือพิมพ์ผู้จัดการ หนังสือพิมพ์กรุงเทพธุรกิจ หนังสือพิมพ์ฐานเศรษฐกิจ หนังสือพิมพ์คม ชัด ลึก
ศูนย์ข่าว PR News Network โดยเป็นข้อมูลที่เผยแพร่ระหว่างเดือนตุลาคม 2548 ถึงมกราคม
2549